Bukedde Online - Omusumba akwatiddwa\nAsse muganda we lwa kutunda bbaatule ye\nPoliisi ebuuliriza ku wa S4 agamba okuwamb...\nAdded 28th January 2011\nMoses Kwagala 34 omusumba wâ€™e Kkanisa ya Healing Fellowship Church esangibwa e Bulenga yakwatiddwa Poliisi nga kigambibwa nti alina abantu baakolagana nabo ne bapangisa abantu okubwatwala mu Kkanisa ye.\nOkukwatibwa kwa Kwagala kuddiridde Isma Bamuluko ngâ€™ono yâ€™abadde apangisa abantu\nOkukwatibwa kwa Kwagala kuddiridde Isma Bamuluko ngâ€™ono yâ€™abadde apangisa abantu nâ€™abwatala mu kkanisa ya Kwagala okumuloopa bwe yabadde alina abantu bazze okupangisa. Kwagala okukwatibwa yasangiddwa mu muzigo gwâ€™omukyala amanyiddwa nga Maama Winnie omutuuze mu Ddobi ku Kaleerwe ngâ€™alina abakazi baayogerako nabo.\nBamuluko agambaÂ nti, amaze emyaka ebiri ngâ€™akolagana nâ€™omusumbaÂ Kwagala ngâ€™amufunira abantu ku Kaleerwe nâ€™abatwala mu kkanisa yâ€™omusumba beefuule nti balwadde babasabire olwo kkanisa esobole okujjuza ngâ€™abagoberezi balowooza nti awonya.\nAyongerako nti, abantu bano bwe batwalibwa Kwagala asooka kubabuulira kya kukola era okusaba bwe kutandika ngâ€™asonga ku oyo omuntu ngâ€™atandika okumusabira ngâ€™eno bwasambagala oluvannyuma nâ€™alumiriza nga bwâ€™amugobyeko ekirwadde ekibadde kimutawaanya.\nâ€˜Baasooka kumpangisa, ne bantwala ne neefuula omulwadde ne bansabira kumbe kyali kiwaani. Kino bwe kyaggwa, musumba yanfuula omukozi we olwo nange ne ntandika okuyigga abantu nga mbaleeta mu kkanisa ne basiba ekiwaani nti balwadde. Naye ekyâ€™ewuunyisa ffe abamulumiriza poliisi egaanyi okutujjako obujulizi, ne bamuyimbula mbu talina musango!â€™\nBamuluko bweyagambye. Abamu ku bakazi Poliisi beyasanze nâ€™omusumba okuli Shamim Namaganda, Jane Nakyanzi bagamba nti, bo baayitiddwa Maama Winnie nâ€™abagamba nti waliwo ddiiru mu Kkanisa e Bulenga eriko ssente â€˜Naawe embeera ogiraba kati tubadde tulina okugenda tusobole okufuna ku ssente kati tusaba kisonyiwoâ€ bwe baategeezezza\nSulaiman Kwagala agamba: â€˜Nze OmusumbaÂ yangâ€™amba nkole nga eyalogebwa muka kitange mbulwe amagezi gâ€™omu kibiina kyokka yali ansuubizza 15,000/- naye ate olwamaliriza yampa 3000/- kale okuva kwâ€™olwo siddangayoâ€™.\nSsentebe wa Ddobi zooni ku Kaleerwe Paul Mukwaya yategeezezza nti kituufu omusumba aludde ngâ€™aggya nâ€™atwala abantu mu kkanisa e Bulenga. Akulira Poliisi yâ€™oku Kaleerwe, Martine Obita yagambye nti Kwagala yayimbuddwa nayeÂ ensonga ze ziri ku fayiroÂ SD: 25/26/01/2011. Â\nBaabano abasomesa abakozesezza ekiseera kyomuggalo okuzimba omutimbagano ogusomesa abayizi\nGavt. etandise okunoonyeza abantu emirimu wano n'ebweru


Ababaka ba Buganda balabuddwa ku ntalo - Uganda News in Luganda\nAbabaka ba Buganda balabuddwa ku ntalo\nOMWAMI wa Ssabasajja Kabaka atwala essaza ly'e Busiro Ssebwana Kiberu Kisiriiza alabudde ababaka ba Palamenti abava mu Buganda abatandise okweyinza mu ntalo ezirwanyisa obwa Kabaka n'ategeeza nti bonna abakikola baakukisasulira.\nOMWAMI wa Ssabasajja Kabaka atwala essaza ly'e Busiro Ssebwana Kiberu Kisiriiza alabudde ababaka ababaka ba Palamenti abava mu Buganda abatandise okweyinza mu ntalo ezirwanyisa obwa Kabaka n'ategeeza nti bonna abakikola baakukisasulira.\nSsebwana okwogera bino asinzidde mu kusiibula abadde Meeya w'e Nakawa Eng.Ronald Balimwezo bw'abadde asimbula okuva mu maka ge e Mutungo okwolekera Palamenti okulayizibwa mu butongole nga Omubaka wa Nakawa East omujjuvu.\nBw'abadde ayogerako eri abakulembeze abalonde,Ssebwana Kisiriiza ategeezezza nti okusoomezebwa kwonna Buganda kwerimu Kati kusinze kuva ku bamu bannabyabufuzi abakolokota Katikkiro olw'okweyagaliza n'abalabula okukikomya.\nMu ngeri y'emu Ssebwana alabudde ababaka ba Opposition abaalondeddwa mu Buganda okwejjamu enjawukana z'eby'obufuzi wabula bakolagane Gavumenti okutuusa obuweereza ku bantu abaabalonda.\nAll Rights Reserved © Bukedde 2021


Bukedde Online - Omufumbo bamukwatidde mu bwenzi n'akinagguka: Naawe funayo akubeesabeesa'\nOmufumbo bamukwatidde mu bwenzi n'akinagguka: Naawe funayo akubeesabeesa'\nAkozesa omwana obwayaaya Poliisi emukutte: Abadde amwozesa n'obuwale bw'omunda\nBobi Wine yasalanga nviiri e Kamwokya kati...\nAdded 30th June 2017\nOMUSAJJA awunze bw’akutte mukyala we lubona ng’asinda omukwano ne taata w’abaana be gwe yasooka okwagala.\nNaikoba ng’atwalibwa ku poliisi. Ku ddyo ye Kozaala nnyini mukazi ate mu katono ye Koowa omusiguze\nBYA MOSES LEMISA NE REGINAH NALUNGA\nAisha Naikoba 25, omusuubuzi w’engoye yasoose kufumba Idd ewa bba, Badru Kozaala 48, mu Mukalazi Zooni e Bwaise.\nOluvannyuma yategeezezza bba nga bw’agenda okutunda engoye, kyokka teyakomyewo.\nNaikoba mu kusimbula awaka yasoose kugamba bba (Kozaala) nti agenda kulwayo wabula bwe zaaweze essaawa 4:00 ez’ekiro ku Ssande nga tannakomawo, bba kwe kumukubira essimu wabula nga by’ayogera tebitegerekeka, era essimu n’agiggyako.\nKozaala yatandise omuyiggo gwa mukyala we era gye yayise gye baamutemerezzaako nga Naikoba bwe bamulabyeko mu muzigo gw’omutuuze, era olwatuuseeyo yasanze mukazi we ali n’omusiguze.\nYagenze ku poliisi era abapoliisi baasitukiddemu ne basanga Naikoba ne Koowa, wabula mu kifo ky’okwetonda, Naikoba yakinagguse agamba nti; “Musajja ggwe lwaki tonneesonyiwa, ono ye taata w’abaana era sisobola kumwesonyiwa..”\nKozaala yannyonnyodde nti Naikoba okumufuna yamusanga mu kyalo e Kamuli mu 2014 ng’ensi emukutte, n’amukwana.” Nagenda ewaabwe n’annyanjula era okuva olwo mbadde naye\nawaka nga mukyala wange, wabula yagaana okuzaala ne sikitwala ng’ekikulu kuba nnina abaana abakulu.\nWabula neewuunyizza okumukwata ng’asinda omukwano ne taata w’abaana be, ate nga buli kimu mbadde nkimuwa. Kati ebibye nange bikomye era ampe n’essimu yange gye namugulira.”\nKYE NKOZE SI KIPYA\nWabula Naikoba mu kwanukula bba yamugambye nti; Kino kye nkoze si kipya buli mukazi akikola era abasajja mukimanye nti taata w’abaana kiba kizibu okumukyawa, oba bansiba bansibe.\nKozaala oli waddembe okunoonya omukazi omulala, ekirungi sikulinaamu mwana. Kitaawe wa Naikoba, Sulaiman Tembeya Ikeme omutuuze w’e Namugongo, bwe yategedde ensonga n’agenda ku poliisi y’e Kawempe n’ategeeza nga Koowa bw’ali omujoozi kuba yafunyisa Naikoba olubuto ng’asoma P7 n’amuzaalamu abaana babiri ate n’amulekawo.\nWabula Koowa yagambye nti abadde tamanyi nti Naikoba mufumbo.\nYagambye nti abeera Mukono, era okujja e Bwaise Naikoba ye yamuyise.\nConrad Muzoora omukwanaganya wa poliisi n’omuntu wa bulijjo e Kawempe yategeezezza nti omukyala ono okucanga abasajja ababeera ku kyalo kimu kikyamu nnyo, ne yeebaza Kozaala obutatwalira mateeka mu ngalo. Bagguddwaako omusango guli ku fayiro nnamba REF:84/27/06/2017.\nGwe 'baaziise' alabise\n'Omulambo' mu ggwanika e Mulago gwogedde abakolayo ne babuna emiwabo!


Bukedde Online - By'olina okutunuulira nga tonnakola masaagi\nAbasajja muve ku biragalalagala mwettanire...\nOmukulu ng'akola masaagi ku feesi y'omukyala\nAbantu abasinga okwettanira masaagi babeera baagala ebinywa n'emisuwa gyabwe okunyigibwa mu ngeri ey'ekikugu olwo gikkakkane, naye kino bwe kikolebwa nga tokebedde mubiri gwo kumanya bwe guli oyinza okufuna obuzibu.\nDr. Vincent Karuhanga alaga bwe yafuna oluvannyuma lw'okukola masaagi ekyavaako okutemwako okugulu nga kati atambulira mu kagaali. Annyonnyola nti, lumu yava ku mulimu n'asalawo okugenda okukola dduyiro era bwe yamaliriza n'akola ne masaagi.\nWabula mu kumunyiganyiga yawulira obulumi mu kugulu ne bugenda nga bweyongera kwe kugenda mu ddwaaliro eddene. Omusawo yankebera ne bazuula ng'amasavu gaatambula ne gaziba omusuwa ogumu era okuva olwo obulamu bwakyuka. Nasindikibwa mu China gye bansalirako okugulu, era ne mmanya n'ebimu ku muntu by'alina okukola nga tannakola masaagi okuli:\nOmukugu ng'akola masaagi w'omugongo\nWeekebeze puleesa: Olina okwekebeza puleesa n'omanya obungi bw'amasavu agali mu mubiri gwe n'omanya oba okkirizibwa okukola masaagi oba nedda.\nWeekebeze omusaayi: Dr. Steven Mukasa agamba nti, abantu abamu balina omusaayi ogwakwata obukulungwa nga omukugu mu kukola masaagi ye yekka alina okumukolako okwewala okutambuza obuwulungwa buno.\nWeekebeze sukaali: Kyangu omuntu alina ssukaali okuzirika nga bamukola masaagi kuba ayinza okulinnya oba okukka.\nBrian Ssemanda ng'akola masaagi agamba nti, abantu balowooza okunyiganyiga omubiri kubeera kukkakkanya bulumi kyokka wabula nga lino ddagala ssinga abeera akoleddwa mukugu.\nDr. Vincent Karuhanga yatemwako okugulu lwa masaagi omukyamu\nMasaagi wa bika bingi ng'akolebwa mu ngeri ez'enjawulo okusinziira ku kiruma omuntu.\nWabula ono alina kukolebwa mukugu kuba waliwo ebitundu ebitalina kukwatibwako naddala ensingo kuba erina emisuwa mingi.\nDr. David Karuhanga\nAbbye bbebi n'amugabira omulenzi we


Bukedde Online - Lwaki Mubiru alidde ogw'obutendesi bwa Cranes\nLwaki Mubiru alidde ogw'obutendesi bwa Cranes\nABDALLAH Mubiru agudde mu bintu FUFA bw'emulonze okusikira abadde omutendesi wa Cranes, Sebastien Desabre eyasuddewo omulimu nga ttiimu yaakawanduka mu AFCON. Pulezidenti wa FUFA, Ying. Moses Magogo ye yalangiridde Mubiru mu lukiiko lw'abaamawulire lwe yatuuzizza ku kitebe kya FUFA e Mengo eggulo ku Lwokusatu.\nMu lukiiko lwe lumu, Magogo yalangiridde ng'abatendesi n'abantu bonna ababadde ne Cranes mu mpaka za Afrika e Misiri, bwe baayiiriddwa nti kuba ekisanja kyabwe kyaweddeko nga kati beetaaga bantu abalina ebirowoozo ebipya okubatwala mu maaso. Desabre yeegasse ku Pyramids eya Misiri amangu ddala nga Cranes yaakawandulwamu Senegal ku luzannya lwa ttiimu 16.\nAbabadde abamyuka be okuli; Matia Lule ne Fred Kajoba bonna tebakyalina mulimu, abasawo ba ttiimu abakulirwa Ronald Kisoro, abayooyoota emijoozi, abayoza emijoozi n'abalala. Magogo yategeezezza nti Mubiru kati y'alina obuvunaanyizibwa ku Cranes okutuusa nga balonze omutendesi ow'enkalakkalira.\nWaakumyukibwa Livingstone Mbabazi, Sadiq Wassa ne Geoffrey Massa (maneja) nga bwe baali ku ttiimu eyakiika mu mpaka za COSAFA e South Afrika. "Twasazeewo ng'olukiiko olufuzi okuwa Mubiru omulimu guno atwale ttiimu yaffe mu maaso kuba twetaaga ebirowoozo ebipya.\nAbatendesi ababaddewo batukoledde omulimu mulungi nnyo kyokka ekisanja kyabwe ekya polojekiti ya 2019 kiweddeko nga kati tutunuulidde kampeyini ya 2026 gye twetaaga okutandika okuyiiyiza n'abantu abapya," Magogo bwe yategeezezza abaamawulire.\nYayongeddeko nti abantu ababadde ne Cranes ba ddembe okuddamu okusaba emirimu buli omu gw'asobola kuba bagenda kuteekawo akakung'unta mwe banaalondera omutendesi omujjuvu ng'ekiseera ekituufu kituuse.\nGye buvuddeko, Mubiru yaweebwa obuvunaanyizibwa okutendeka Cranes eyeetaba mu mpaka za COSAFA kyokka mu biseera ebyo yali wansi wa Desabre. Mubiru agenda kutandika na kutegeka ttiimu egenda okuttunka ne Somalia mu zisunsula abanaazannya empaka za CHAN mu mupiira ogugenda okuzannyibwa wakati wa July 26-28 mu kibuga Mogadishu ekikulu ekya Somalia.\nMu kafubo Desabre ke yalimu ne Magogo nga bakyali mu mpaka za Afrika, kigambibwa bwe yali amutegeeza ku by'okwegatta ku Pyramids FC eya Misiri, Desabre yasemba Mubiru nti ye mutendesi gw'alabamu ‘vizoni' etwala Cranes mu maaso.\nDesabre gagamba Magogo nti bw'aba ayagala ttiimu okusigala ng'ezannya omupiira ogw'okulumba ate nga gunyuma, awe Mubiru omulimu kuba kyakola akitegeera.\nCRANES EYAGALA KUKIIKA MU WORLD CUP;\nMagogo bwe yabadde ayogera ku polojeti eddako eya 2026, yategeezezza nti ayagala Cranes ekiike mu World Cup era bagenda kutandikirawo okwetegeka mu buli kimu. Yagambye nti bagenda kufuna abakugu bagende mu lusilika mwe banaatemera empenda ku ngeri gye bayinza okukiika.\nYayongeddeko nti wadde nga batunuulidde okukiika, n'okuddayo mu mpaka za Afrika mu 2021, 2023 ne 2025 bakiriko nnyo era bagenda kusigala nga bakissaako amaanyi. Empaka endala FUFA z'eyagala Cranes ekiike kuliko eza CHAN ng'ate Cranes ekola bulungi okusinga bulijjo w'ekoma.\nEmirundi gyonna ttiimu y'eggwanga gy'ezannye mu CHAN, tevangako mu kibinja. "Nga bwe twatandika okwetegekera eza Afrika ng'obudde bukyali, ne ku mulundi guno twetaaga okutandikirawo okwetegeka lwe tuggya okusobola okutuukiriza ebiruubirirwa byaffe," Magogo bwe yategeezezza.\nLWAKI MUBIRU YE YALONDEDDWA Omupiira gw'atendeka okuba nga gunyumira abawagizi kimuwa enkizo ku batendesi abalala. Desabre bwe yagenze, kyeragiddewo nti Mubiru y'alina okumusikira.\nOmupiira Mubiru gw'atendeka bw'ogussaamu abazannyi abalungi, guwangula. Desabre yamukoneddemu; Kigambibwa nti FUFA bwe yali enoonya omutendesi anaatwala Cranes mu COSAFA, Desabre yabawa amagezi okukozesa Mubiru kuba amanyi okukwata obulungi abazannyi ate asobola okutendeka obulungi akawoowo buli omu k'ayayaanira okulaba.\nAmanyi okuzimba abazannyi; Bw'otunuulira Police, Mubiru gy'atendeka, tosangamu muzannyi yagulwa ssente nnyingi kyokka sizoni w'eggweereddeko nga Juma Balinya, Hassan Kalega, Paul Willa n'abalala nga be basinga okubeera akatale. Police, ebadde ezannya omupiira omunyuvu n'abazannyi abatamanyiddwa era mu kiseera kino, Balinnya ne Willa baaguliddwa.\nTEWALI MUZANNYI ABANJA Magogo era yagambye nti tewakyali muzannyi wa Cranes abanja ssente yonna kuba buli omu yasasuddwa era baazifunye ku akawunti zaabwe.\nMulage abaami bammwe ebirungi by'okukomolwa\nOmusajja tomuwa ggaapu\nTemuva waka nga temubuuzizza ku baami bammwe


Emboozi Z’Obulamu Ne Byaabwo – ababaka\nHome Topic Emboozi Z’Obulamu Ne Byaabwo\nEmboozi Z’Obulamu Ne Byaabwo\nHome › Forums › Culture, Edutainment and Pure Fun › Emmunyenye za Ababaka / Ababaka stars › Emboozi Z’Obulamu Ne Byaabwo\nOctober 1, 2010 at 7:50 am #18073\n‘Mukazi wange yatta muggya we ate naye n’afiira mu kkomera’\nMargaret Mukasa ng’awembejja omwami we Stanley Mukasa Mugula mu maka gaabwe e Kasengejje.\nMUSAJJAMUKUKULU Stanley Mukasa Mugula, 99, omutuuze w’e Kasengejje okuliraana ekibuga ky’e Wakiso olunaku mukazi we omukulu lwe yatta muggyawe omugole alifa alunyumya olw’ensisi gy’agamba eyamubuutikira mu kiseera ekyo.\nAgamba nti ku bye yayitamu yatuuka okukyawa abakazi ababiri mu ddya erimu. Abinyumya bwati;\nObulamu bwange tebubadde bwangu okuva lwe nazaalibwa emyaka 99 egiyise.\nKitange omugenzi Asanasiyo Wamala yafa nga sinnategeera bwentyo ne nsigala ne nnyabo. Mmange oluvannyuma yafumbirwa kitange omuto n’ayongera okuzaala.\nOlwokuba nze nali nzaaliddwa omu, baganda bange be baali abaana era nze saafuna mukisa kusoma kusukka P.5. Nagenda nneerandiza nzekka okutuusa lwe nagula ekibanja e Kasengejje mu Busiro ne mpasa n’omukazi.\nOmukyala ono yazaala omwana wa buwala kyokka n’alemwa okumuzzaako. Muwala waffe ono yatuuka n’okufumbirwa nga tetufunye mwana mulala. Abeng’anda n’abantu abalala ku kyalo banziza mu kyama ne bampa amagezi mpase omukazi omulala ananzaalira omusika.\nOluvannyuma nange nakiraba nga kyalimu eggumba bwentyo ne nfuna kyanakiwala ne nkireeta mu maka gange bwentyo ne mbeera mu bakazi babiri. Omugole yafuna olubuto n’azaala.\nLumu bakyala bange baagenda okukima amazzi nga bwe baakolanga. Nze bandeka waka. Bwe baatuuka eyo, mukyala mukulu kwe kusindika munne mu luzzi mwe yafiira.\nNga mukyala mukulu akomyewo namubuuza omugole gy’amulese n’atandika okupalapalanya., Nneesitula ne nserengeta ku luzzi ndabe munne kye yaliko. Nafa ensisi kubanga namusanga mu luzzi nga mufu wa jjo. Siba kuba musajja nali nange nneesuula mu luzzi mu kiseera ekyo. Nakuba enduulu eyasomboola abantu.\nMu bano ne poliisi mwe yajjira n’ekwata mukyala mukulu n’emuggalira era gye byaggweera nga kkooti emusingisizza ogw’okutta omuntu.\nEkibonerezo ekyamuweebwa kyali kya kusibwa myaka 20 wabula gy’ali teginnaggwaako n’afiirayo. Bampita okumpa omulambo gwa mukyala wange nguziike kyokka ne ng’aana olw’ensonga nti nange mu mutima gwange nali mmusalidde ogw’obutemu era nga sikyalina nkolagana naye.\nLaba omusajja eyali mu bakazi\nababiri bwe nsigalirawo n’obuvunaanyizibwa bw’okulabirira abaana ababiri omugenzi be yali alese.\nOlw’embeera gye nayitamu, nali ng’aanyi n’okuddamu okuwasa era namala ebbanga ddene mu mbeera eno.\nWabula ekiseera kyatuuka ne ndaba nga sikyasobola bulamu bw’omu bwentyo ne ntandika okusuula enkessi. Amaaso gansuula ku mwanamuwala Margaret eyali abeera mu Lubiri e Mmengo era ono gwe natwala eka n’afuuka omukyala.\nOluvannyuma lw’ebbanga twagattibwa mu bufumbo obutukuvu era kati omugatte tugenda mu myaka 50 era tufuniddemu ezzadde lya baana 14.\nEkimu ku byokuyiga bye nafuna mu bye nayitamu, bwe buzibu obuli mu bakazi baggya anti boogerwako ng’akabugo akakadde akataggwaamu nsekere. Abakazi tebayinza kuba wamu ne batafuna kwerumaaluma oluusi okuva mu busonga obutono.\nNneebaza Katonda ampisizza mu mbeera ezo ate n’ankubagiza ne Margaret andabirira. Mukazi mukkakkamu, anjagala, mmuyita maama kubanga singa si ye osanga singa siriiwo.\nOkusabira awamu buli nkya na ggulo n’okusoma ebyawandiikibwa bituyambye nnyo okutukuumira awamu. Zabbuli eya 23 wamu n’oluyimba olugamba nti,’Yesu Mukama wange, nneesiga amaanyi go’ byafuuka bitundu ku bulamu bwaffe kubanga bikwatagana bulungi n’obulamu bwaffe.


Bukedde Online - Tufeeyo okwezza obuggya mu kisiibo\nTufeeyo okwezza obuggya mu kisiibo\nGav't etongozza enkola empya ku basomesa\nABAGOBEREZI ba Kristo bakubiriziddwa okukozesa ekisiibo okwezza obuggya mu mwoyo n'emmeeme nga balaga empisa ennungi eziweesa Katonda ekitiibwa.\nBwannamukulu w'ekigo ky'Abasodookisi ekya St Nicholas e Namungoona Rev. Fr. Nicholas Bayego yagambye nti ekisiibo abantu basaanye okukikozesa okwekebera okusobola okukuuma emmeeme n'emyoyo gyabwe nga giri wamu okusobola okwewala ebibi mu mbeera Katonda mw'abaagala.\nFaaza Bayego yagambye nti mu lubereberye omuntu yagwa, Katonda bwe yalagira Adam ne Eva obutalya kibala okuva ku muti ogwali wakati mu nnimiro. Kuno kwali kubagezesa oba basobola okusiiba wabula baakemebwa ne bakirya ekyabaleetera okugwa.\nYagambye nti omuntu asaanye okweyisa mu ngeri emuleetera okwewala ebibi mu kisiibo wabula bajjukire nti mu kisiibo balye omuti ogw'obulamu, Yesu Kristo so ssi kibala Adam ne Eva kye baalya ne boonoona nga kino bakikola nga bakuuma empisa ennungi.


Bukedde Online - Amabibiro ga Isimba ne Bujagali gasuubirwa okusala ebbeeyi y’amasannyalaze\nAmabibiro ga Isimba ne Bujagali gasuubirwa okusala ebbeeyi y’amasannyalaze\nAbazadde mwambale bulungi nga mugenda ku...\nOmuwala bamusobezzaako ne bamutta e Bukalango...\nAdded 19th March 2019\nEBBIBIRO ly’amasannyalaze ery’e Isimba lisuubirwa okuggulwawo ku Lwokuna luno nga March 21, 2019 okusinziira ku Minisita w’ebyamasannyalaze, amafuta, amanda n’eby’obugagga eby’omuttaka, Ying. Irene Muloni.\nMinisita yagambye nti ebbibiro lino bwe linaggulwawo, ebbeeyi y’amasannyalaze esuubirwa okukka ebitundu 17.45 ku buli 100 agootebwa mu maka n’agakozesebwa mu makolero. Kati agabadde ku 243.43, gajja kudda ku 200.93.\nYabadde ayogerera mu lusirika lw’akabondo k’ababaka ba Palamenti aka NRM olubumbujjira mu ttendekekero ly’eggwanga ery’obukulembeze e Kyankwanzi.\nYagasseeko nti ate ebbibiro ly’e Karuma nalyo bwe linaggwa mu June w’omwaka guno, olwo amabibiro gombi ganaaba gongeddeko megawatts 783 olw’okuba Isimba egenda kufulumya 183 ne Karuma 600.\nYing. Muloni yagambye nti Gavumenti egenda kwongerako ebbibiro lya Acwa ll erinaafulumya MW 47, Muzizi 44.7MW, Kikagati 16MW.\nNyagaka 5.5 MW, Nengo Bridge 5MW ne Ndugutu 4.8MW. Mu kiseera kino Uganda ekola amasannyalaze MW 951.\nEbbibiro lya Ismba ly’ebbibiro ery’okuna okuva ku nsibuko y’omugga Kiyira. Ng’erisooka lye lyali Owen Falls kati eryatuumwa Nalubaale eryaggulwawo mu 1954, eriri ku ludda lw’e Njeru mu Kyaggwe, ne kuddako erya Kiyira eriri ku ludda lw’e Jinja mu Busoga. Okwo ate kwe kwadda Bujagali eriri mu Busoga.\nBujagali akola MW 250. Kino kijja kuba kyongera okutuukiriza enkola ya gavumenti ey’okubunyisa amasannyalaze mu byalo, abantu bakome okwota amafuta nga bakozesa obutaala bwa tadooba, ekikka kyabwo ekibakwata mu mawuggwe ne kibalwaza akafuba n’endwadde endala.\nKino era kijja kubayamba okukendeeza okufumbisa enku ezitakyalabika okuggyako okutema emiti emibisi mu bibira so ng’edda enku zatyabibwanga zimaze okukala, nga kino kyongedde okwonoona obutonde bw’ensi.\nOkwo kw’ossa nawookeera w’okwokya amanda amazeewo emiti naddala mu Buganda era nga kati abooki baago n’abasuubuzi babadde bamaze okusala ensalo nga batuuse ne Acholi mu bukiikakkono bwa Uganda, abaayo gye babakomezzaawo nga tebalinnya nga babagamba nti baleme okubamalirawo emiti gyabwe n’okubaleetera ekyeya.\nEky’omukisa , bangi bayize okukuba n’okuzimbisa bulooka eza seminti ezimanyiddwa nga “9X9,” naye nga zino ziba zeetaaga seminti n’omusenyu ate ng’obwetaavu bw’omusenyu butuusizza abamu okutandika okugusima mu ntobazzi gye gutakkirizibwa kusimwa gamba nga mu Lwera ku mbalama z’ennyanja Nalubaale n’omugga Katonga mu Masaka.\nPulezidenti Yoweri Museveni akiddihhanye lunye nti ekinaawonya Uganda obutafuuka ddungu kwe kukola amasannyalaze amangi ag’okwota, okufumba n’okukozesa mu makolero tuviire ddala ku kufumbisa enku n’amanda, olwo emiti gitojjere, giddemu okukola ebibira, ekinaasobozesa enkuba okutonnya, tuwone ekyeya, enjala n’okw’ahhanga amazzi nga bwe kibeera mu bitundu by’enkoola nga Bugerere, Buluuli, Ssingo, Gomba, Mawogola, Kabula ne Kooki.\nCoronavirus: World Bank ewadde Kenya obukadde bwa ddoola 50 zibayambeko\nEyali omubaka yennyonnyoddeko ku by’ettaka\nTown Clerk w'e Ntebe bamukutte


paasita afeze abakyala obukadde 39 - Radio Simba, The Best Luganda Station in the World !\npaasita afeze abakyala obukadde 39\nPaasita Fred Tabu 50, ow’ekkanisa ya Great Hope Ministries e Mukono atemeza mabega wa mitayimbwa mu kaduukulu ka Poliisi y’e Sseeta ku misango egy’obufere. Abakyala abeegattira mu kibiina kye ekiwola n’okutereka ensimbi ekya ‘Teap Uganda’ bamulumiriza okubaggyangako ensimbi ne yeefuula azitereka kyokka ng’azikozesa bibye era nga bamubanja obukadde 39.\nBaategeezezza nti, ekiseera kyatuuka okufuna ssente zaabwe nga Paasita Tabu takyalabikako ng’abasindikira ew’omuwala ayitibwa Barbara Namatembe eyazisoloozanga, ng’ono ye yabategeeza nti ssente zaabwe ziri mu mikono gya mukyala wa Paasita, Perusi Kiwala.\nHasifa Namuyomba abadde akola ng’omuwandiisi w’ekibiina kino ku kyalo Nantabuulirwa yagambye nti, baatandika okumuteresa ensimbi zaabwe mu mwaka gwa 2018 okuva mu January nga baali bakuzifuna mu December nga 21.\nPr. Tabu yakwatiddwa oluvannyuma lw’okwetwala ku Poliisi y’e Sseeta kyokka nga yasoose kubuuza oba abakyala tebaliiwo ne bamukakasa nti tebaliiwo.\n“Tabu twasuubira nti, tusobola okumwesiga ne tukunga bakyala bannaffe abawera 89 ne tumuteresa ssente zaffe. Abamu tukola emirimu emizibu okufuna ssente era twali tuzeesunze okwekulaakulanya kubanga abamu tubadde tusuubira okufuna ezisoba mu kakadde akamu”, Namuyomba bwe yagambye.\nNamuyomba yategeezezza nti beewunyizza omutima gwa Pr. Tabu nti mu kiseera we baamunonyeza abawe ssente zaabwe ng’ababuzeeko, baasalawo okukwata abakozi be basatu okuli, Barbara Namatembe, David Mugabi n’omulala gwe bataategedde mannya ne babaggalira kyokka n’abeegaana nti, tabatumangako ne yeerema okubalambula yadde okubaleetera emmere n’amazzi.


Bukedde Online - Omuwala muyise bw’oti akutamiire\nOmuwala muyise bw’oti akutamiire\nMunno mwebazeeko addemu amaanyi mu kisenge...\nOmutima gutya eby’okwegatta\nEBISEERA ebisinga omusajja ayinza okwegomba omuwala naye ng’omuwala ono naye alinayo abamuperereza.\nKati oba olina okukola ebintu ebisukkuluma ku balala okusobola okumutega akamasu. Bino bye bimu ku by’oyinza okukola;\n1 Sooka omufuule mukwano gwo. Mufuule mukwano gwo omanye by’ayagala n’engeri gy’atambuzaamu obulamu bwe. Mulage nti omufaako era oyagala nnyo abeere mu mbeera ennungi.\nMukubire ku ssimu omubuuzeeko ate fuba okulaba nti okola ebintu by’ayagala kino kijja kumukyusa ebirowoozo atandike okukulowoozaako okusinga abalala.\n2 Manya by’asinga okwagala. Olina okumanya ebimusanyusa era otandike okubikola ate obyagale n’omutima gwo. Kino kijja kumuleetera okukulowoozaako kubanga abakazi baagala nnyo abasajja abakola ebintu bye baagala.\n3 Mulage okufaayo okw’enjawulo. Abawala baagala nnyo okufuna omuntu amufaako ng’amulaga nti amwagala. Kati gwe omusajja bw’oba oyagala okumutamya amuperereza mulage okufaayo okw’enjawulo.\nOkugeza oyinza okumukubira essimu emirundi ng’ena, oba okumuweereza obubaka ku ssimu ye obumutegeeza nti omwagala. Kino kijja kumuleetera okukulowoozaako ng’omusajja afaayo era ajja kukwagala.\n4 Muwe ekitiibwa. Tomuleetera kuwulira nti omuweebuula wabula mulage nti omuwa ekitiibwa ekimugwanira era ofube okulaba nga tomuswaza mu bantu. Kino kijja kumuleetera okukwagala kubanga abakazi baagala nnyo abasajja ababawa ekitiibwa.\n5 Manya obunafu bw’omusajja amuperereza. Olina okusooka okumanya obunafu bw’omusajja amukwana. Ssinga omusajja ono mwenzi, amulumya oba tamuwa kitiibwa gwe omulaga nti togenda kumulumya, ojja kumuwa ekitiibwa ate omubuddeebudde. Kino kijja kukyusa endowooza ye ajja kulekayo amukwana ajje gy’oli.\n6 Beera mwesimbu. Abakyala baagala nnyo abasajja abalambulukufu era gwe bw’oba oyagala okumusuuza oyo abadde amukwana beera mwesimbu era tomugattako muwala mulala.\n7 Mukolere ky’atasuubira. Teri kisinga kusanyusa bakyala ng’okubakolera obubaga obwo, kimulaga nti omwagala okugeza oyinza okumukolera akabaga k’amazaalibwa oyinza okumutwalako awutu oba n’omugulira obulabo obutali bwa bbeeyi nnene. Kino kimuleetera okuwulira nti omwagala era ajja kukwagala aleke abalala.\n8 Mugambe nti omwagala. Bw’oba oyagala omuwala oyo engeri ennyangu ey’okuyingira mu mutima gwe kwe kumugamba nti omwagala era okimulage era omulage okufaayo gy’ali n’abantu b’asinga okwagala.\n9 Yambala bulungi. Abawala baagala nnyo abasajja abambala obulungi ne batabaswaza mu mikwano mu mikwano gyabwe. Kati ggwe bw’oba oyagala okuwangula mutima gw’omuwala ono yambala bulungi naddala engoye ezikunyumira wadde nga si za bbeeyi, ate beera muyonjo. Bino bw’onoobikola ojja kumusikiriza alekewo abalala abamukwana agende naawe.\nTega bw’oti akamasu okwase omuwala gwe weegomba\nEngeri gy’otengula omuwala akusinga ebbeeyi


Bukedde Online - Engeri Omuchina gye yataamye ng'engo n'attira abawala babiri mu nnyumba\nEngeri Omuchina gye yataamye ng'engo n'attira abawala babiri mu nnyumba\n'Bannayuganda amafuta gaakutandika okubaganyula mu 2020'\nAbakugu bagumizza bannayuganda ku mbeera y...\nAba Poliisi nga baggya ku Muchina sitetimenti\nOMUSUUBUZI w’omu Kampala omu China avudde mu mbeera n’awamba abawala babiri ab’e ggwanga lye n’abafumita ebiso okutuusa lwe yabasse ng’asaba bakama baabwe basooke bamuwe ssente.\nOmusajja ono atannategeerekeka manya ge matuufu yagenda n’apangisa enju nnamba e Makerere Kikoni mu zooni C, okumpi ne Sheron Hotel gye yapangisizza ku Lwokusatu wiiki ewedde .\nOmuduumizi wa poliisi mu ggwanga Gen Kale Kayihura ategeezezza nti Omuchina ono bweyapangisa enju eno ku Lwokusatu n’asasulako nannyini zo akakadde kamu n'amugamba nti amulindeko ssente ezisigaddeyo agenda kuleeta banne abakyali e China bagatte ssente bamusasule bamumaleyo kubanga enju nenne.\nGen Kayihura agambye nti “Poliisi erina obukakafu nti ku Lwomukaaga yapangisa omuvuzi w’emmotoka ya Sipesulo ku Chez Johnson e Nankulabye ayitibwa Fred Ssembatya n’amutwala e Kololo ku Club 7, we basanga omuwala Omuchina ayitibwa “Ran Ju 33” ne balinnya mmotoka ye n’abatwala mu nju eno era ku lunnaku lwe lumu yaleeta ne munne Sag Weng Wa 34, gwe yagya ku woteeri ya Chine’s Business Hotel e Bugoloobi ku 7th street”.\nAyongeddeko nti amangu ddala ku Lwomukaaga lwe nnyini abooluganda lw’abawala bano bagenze ne bagulawo omusango ku poliisi ya Jinja road nga bawaaba omusango gw’okubula kw’abantu baabwe.\nEra poliisi n'etemyako ekitongole kyayo ekya Flying Squad ekidduumirwa Herbert Muhangi abazudde mu kiro ekyakeesezza ku Lwokusatu ng’abawala bano babadde batiddwa mu nju eno.\nGen Kayihura agambye nti abawala bano basangiddwa nga bafumitiddwa ebiso mu bulago nga kirowoozebwa nti engeri gye basanze obubaka ku ssimu y’omuttemu nga buaba aboluganda lw’abawala bano ssente aleme kubatta yabadde abafumita ng’abatadde ku ssimu bawulire balyoke bamuwe ssente okutuusa lwe yabasse nga tazifunye.\nAkubirizza buli muntu okubeera n’eriiso ejoogi ewa mulirannwa we kubanga eno y’engeri yokka gye bandisobodde okutangira okufa kw’abawala bano kubanga mu nju eno Omuchina mweyabatidde mubadde mu beeramu kkanisa ya balokole bwe bavamu ne muyingira omuwala omulala gwe yasoose okusaba amuwemu ku kyaganya avve ku nju zino ze yabadde apangisiza alina ky’ayagala okumaliriza amuwe ssente\nWadde omuwala yagaana ssente naye yakkiriza okumuviira sso nga kyali kimala omuwa ono okwekengera natemya ku poliisi nebako kyekola. Era Gen Kayihura yewunyiza Omuchina ono okugenda n’apangisa e Makerere Kikoni mu nzigoota ng’ate musiiga nsimbi.\nOmwogezi wa poliisi mu ggwanga AIGP/Andrew Felix Kaweesi yagambye nti Ssembatya bamukutte era agenda kubayambako okubuliriza.\nEra n’omuchina eyasse abawala bano bamulinya kagere nga bakolagaanira wamu n’ekitebbe kya China mu Uganda kubanga bo balina tekinologye amala.\nâ€˜Okusiiba nga tosaba omenyekera bwereereâ€™\nBaze yansuulawo mu kiseera mwe nnali nsinga okumwetaagira\nNnina essuubi ly'okuwangaala


Mbappe yandiryawo Neymar ng’omuzannyi asinga...\nHalimah Namakula ayogedde ku nsonga ya Rema...\nHALIMA Namakula omu ku bagambibwa okukuza Rema Namakula naddala ng’ayingira mu kuyimba akomyewo okuva mu Amerika gy’abadde ne yeegatta ku banne mu nteekateeka ezisembayo nga beetegekera omukolo gwa muwala waabwe.\nEnkya (Lwakuna) Rema lw’agenda okwanjula mu butongole bba Dr. Hamzah Ssebunya ku mukolo ogw’ebbeeyi ogugenda okubeera e Nabbingo mu Bataka ku luguudo lw’e Masaka.\nEbintu ebisinga ebigenda okukozesebwa byamaze dda okutuuka mu maka g’omw. Francisco Ssemwanga awagenda okubeera omukolo. Weema omugenda okutuula abantu zasimbiddwayo, abakola ogw’okutimba nabo banaatera okumaliriza ate abantu abaapangisibwa okubaako emirimu emirala gye bakola nabo eggulo baasiibye beetala nga babitwalayo.\nAbakuumaddembe okuva mu bitongole eby’enjawulo nabo eggulo baagenze mu kifo kino okwongera okwetegereza embeera olw’abagenyi ab’ebitiibwa abasuubirwa okugwetabako.\nYagasseeko nti “Rema ali mu mbeera nnungi, musanyufu olw’ekkula ly’ayolekedde okutuukako era kati yeesunga kimu kulaba ku Dr. Hamzah enkya ate naffe ng’abazadde twetegese bulungi okwaniriza abako n’abagenyi abalala abajja.\nMu butuufu Rema atwanguyirizza omukolo kubanga kumpi buli kimu y’akyekoleddeko ffe omulimu gwaffe okusinga gubadde mu kuwa magezi era kino kikulaga nti omukolo agwagala era abadde yagwetegekera” Nga bw’eri enkola mu kufumbiza omwana omuwala, ku Mmande Rema yasisinkanye bamaama be abaakoze omukolo kwe baamusibiridde entanda n’okumwagaliza obufumbo obulungi okulaba nga taddamu kugwa mu nsobi ze zimu.\nBano beegasse ku bassenga ne Jjajjaawe Katikkiro eyawummula, Joseph Mulwanyammuli Semwogerere ,abaasooka okumusibirira entanda. Omu ku bamaama ba Rema ataayagadde kumwatuukiriza mannya yategeezezza nga bwe baafunye obudde obumala okwogera ne muwala waabwe ssekinnoomu. Abamu obwedda bamubuulirira abalala nga bamuwa bukodyo bw’ayinza okukozesa okunyweza obufumbo ate abalala baamuwadde ebirabo.\n“Bingi ebyogeddwa naddala mu kiseera wessibadde abamu nga bagamba nti twatabuka ne Rema ekitali kituufu era ndowooza aboogera boogeza butamanya kubanga nze ne Rema tukwatagana bulungi.\nWessibadde tubadde tuwuliziganya ng’ambuulira ebigenda mu maaso aweetagisa okumuwa amagezi nga nange nkola ogwange. “Omukolo Rema kwe yakyaliza Hamzah ewa Ssenga nze nga maama gwali tegunkwatako y’ensonga lwaki saalabikayo naye guno ogw’okwanjula gunkwatako era y’ensonga lwaki nzize.”


Bukedde Online - 'Mwegendereze emmere gye mulya'\nLwe nasooka okulaba Mutesa namulindira ess...\nBannayuganda bakubiriziddwa okubeera abegendereza ku mmere gye balya naddala ey'empeke oluvanyuma lw'okukizuula nti kumpi ebitundu 20 ku buli 100 bibeeramu obutwa.\nJames Murangira Mugunisa okuva mu kibiina kya SASAKAWA GLOBAL 2000 nga y'akulira entereka y'emmere ekunguddwa, asinzidde mu lukungaana lwabannamawulire olubadde ku imperial Royale mu Kampala nategeeza nti okunonyereza kuno kukoleddwa mu District za Uganda ezenjawulo era nebakizuula nti emmere naddala eyempeke ebeeramu obutwa bwatyo kwekukubiriza bannauganda okwongera okubeera abegendereza nga tebanagirya.\nYe Dr Roselline Nyamutale nga yakulira Ekibiina kya SASAKAWA GOBAL 2000 mu Uganda ategeezezza nti bakukwataganira wamu n'ebitongole ebyenjawulo omuli ne bannamawulire okulaba nga basomesa abantu kungeri gyebalina okuterekamu emmere ngemaze okukungulwa netakola butwa.\nWilliam Kyamuhangire omukugu mu byobulimi okuva e Makerere akubirize Bannayuganda okwewala okugula emmere etundibwa ku bisale ebya wansi okusobola okwewala okugwa ku mmere erimu obutwa.\nTwogeddeko ne Charles Ssembatya okuva mu minisitule ya Agriculture n'ategeeza nga gavumenti bwe yabakana edda n'eddimu ery'okufuna abakugu abagenda okuyambako mu kutereka emmere eno ng'emaze okukungulwa okusobola okumalawo ekizibu ky'okukoka obutwa obuva ku ntereka y'emmere embi.\nAba SGS bagguddewo ettabi e Namanve\nEkkubo eringenda okukolebwa litabudde abasuubuzi


Okuvira ddala mukiseera kya Yokana omubatiza okutuusa kakati obwakabaka obw'omuggulu bweyongedde nekawefube era abantu bangi bafunye amazima gaabwo Mat 11:12\nObwakabaka obwomugulu bugerageranyizibwa ku nnimiro ey'e__aano omulimi gyeyasimba mu ensigo ennungi. Olunaku lumu omulimi ngayebase, omulabe we yajja nasiga mu nnimiro yemu ensingo ez'omuddo neyeviraawo. E__aano bwe yatandika okumera, n'omuddo guli nagwo negumera. Bwebabiraba byombi, abapakasi nebagenda eri nanyini nnimiro nebamugamba mumaloboozi agakawoowo nti tetwasimba nsingo nuungi munnimiro yo naye ate lwaku mulimu omuddo omukyaamu.\nOmulimi naddamu nti oyo mulabe y'eyakikoze.\nNebamuddamu nti tugezeeko okugugyamu?.\nOmulimi naddamu nti nedda, osanga bwemunaaba mugyamu omuddo mugya kugiramu n'__aano. Mubireke bikulire wamu okutuusa amakungula awo nno mulikula e__aano yokka no muddo ogwo gwoka, mulisiba emiganda buli ki nakimu. Omuddo gulyokyebwa no ne__aano eritekebwa mu materekero.\nOyo eyasimba ennungi ye mwana w'omuntu, ennimiro y'ensi, ensigo ennungi bebaana abo bwakabaka omuddo b'ebo abalimbibwa setaani omulabe. Amakuungula y'enkomerero yensi era abakunguzi be bebamalayika. Ng'omuddo omubi bwegukunganyizibwa negwokebwa, bwekiriba bwekityo kunkomerero y'ensi. Omwana womuntu alituma bamalayika be, balikunganya buli kimu ekifudde ensi eno okuba embi naabo abatakwata mateeka era ali basuula mukifo ekyokukaaba mukulumwa obujiji. Naye abatukirivu balyakayakana ng'enjuba mubwakabaka bwa Kitaabwe. Oba mulina amatu agawulira muwulire.\nBuli bwa Kabaka obweyawuddemu buli mukabi na buli kibuga oba enyumba ebitali bumu bigenda kugwa. Bwekityo bwekiri Sitaani bwalwanyisa sitaani aba y'eyawuddemu yekka mukuloowoza obwakabaka bwe buli wangaala butya?\nOmuntu tayinza kujja kusitaani kintu okugyako nga'maze okusiba sitaani. Nze oba nsobola okugoba emizimu n'okukola ebyamagero ngankozesa amaanyi ga sitaani, mwe abaana bamwe bakozesa maanyi gangeriki? Bagenda kuba balamuzi bamwe. Ekyo ekibuuzo abaana bammwe basobola okukiddamu. Naye oba nze nabaana bammwe tugoba emizimu ngatukozesa amaanyi ga Katonda kitegeza nti mufunye obwakabaka bwakatonda Mat 12:25 - 29.\nMwali musomyeko kukyawandiikibwa ekigamba nti Ejjinja abazimbi lyebagaana lyafuuka ery'okusonda. Eno yenkola ya katonda eyewuunyisa. Mulabe obwakabaka bwa katonda mwe abawuliriza n'emutabaako kyemukola n'ebiwebwa abo ababala ebibala Mat 21:42,43.\nMwegendereze nyo obubaka buno. Ebibi byonna bisoboka okusonyiibwa nobuvvoozi bwona naye eri abo abalowooza nti okukola obubi kulungi nokukola obulungi kibi, Abavoola omwoyo tekisoboka kusonyiibwa. Obwonoonyi obwekika kino tebugwaawo. Mwegendereze ebigambo bino kubanga abantu ababi nabakazi abetunda bayingira dda mubwakabaka ng'atemunaba. Baawulira okuyitibwa okw'obulamu era nebadda eri Katonda naye ab'emputu baawulidde okuyitiibwa n'ebagaana mu bugenderevu Mak 3: 28, 29.\nTemulowooza nti okugamba nti Mukama wange, mukama wange muliyingira mubwakabaka bwa Katonda okugyako nga mukoze Kitange by'ayagala. Mat 7:21\nMulowooze omuntu okugenda ewa nagagga ekiro nga yeebase. Omuntu oyo agobwa bugobwa bwakonkona kuluggi.\nNagagga amugamba nti sikumanyi nebwagezaako okunyonyola nti nze ey'alyanga naawe mubirabo by'emmere, netubuliira ffenna munguudo nze gw'ogoba. Amuddamu namugamba nti nze sikumanyi ndekera emirembe.\nKulunaku olw'enkomerero bangi baligamba nti mukama waffe, twalagula mulinya lyo, netugoba n'emizimu mulinya lyo netukola n'ebyamagero bingi mulinya lyo, naye nze ngenda kubaddamu nti muve wendi sibamanyangako nakamu. Obulamu bwamwe mwabumalira mukwonoona Luk 13:25-27.\nMbayigiriza n'engero zino mwe muwereddwa okumanya ebyaama ebyobwakabaka obwomuggulu.\nAte kambaweeyo olugero olulala olukwata kubwakabaka obw'omuggulu.\nWaliwo omusuubuzi omututumufu eyali ategeka okugenda mu lugendo oluwanvu. Naye ngatanagenda yayita mikwano gye basatu nabawa obuyinza kuby'obugagga bwe. Omu yamuwa emiganda ettaano omulala emiganda ebiri, omulala omuganda gumu buli omu namuwa obuyinza okukozesa emigendo egyo okusinzira kubusobozi bwabwe. Oyo eyaweebwa emuganda ettaano yatandika okugula nokutunda era nafuna amagoba gamirundi ebiri, owokubiri naye nakola bwatyo yateeka emiganda mu byamaguzi nafuna emirundi ebiri. Naye owokusatu yatya. Yateeka omuganda gwe mu sanduuko nagiziika muttaka. Yaguteeka muttaka ng'atya nti bayinza okugubba.\nBwewayitawo ekiseera nanyini miganda nakomawo.\nNayita mikwano gye gino okubabuza engeri gy'ebakozesaamu sente ze. Owemiganda ettaano y'eyasoka n'anyonyola engeri gyeyakozesa sente nafuna emiganda kumi. Amangwago omugagga nagamba nti okoze bulungi. Obadde mwesigwa mu bitono njakukwasa n'ebisingawo. Okutandika nekaakati tandika okuba n'obuvunanyizibwa.\nNayita owokubiri naye namugamba nti wampa emiganda ebiri naye nina ena. Naye namwebaza nti obadde mwesigwa mubitono naye njakuteka mubuvunanyizibwa obw'ebingi genda mumaaso nebirala.\nNowokusatu naye najja nagamba omugagga nti mbadde manyi nti oli musajja mubi okungaanya amagoba g'abantu abalala era nakimanya nti oyagala kunfuna mu magoba. Kyenakola kwe kutereka omuganda gw'esente zo muttaka okuntusa lw'olidda.\nOmugagga naddamu nti omusajja oyo musirusiru oba wamanya nti eyo y'enkola yange lwaki tewateeka sente mu Banka n'ezizaala. Oba bwotyo bwewakola omuganda gukugibweeko guweebwe munno eyasooka gwe obonebone ate wejjuse.\nMubwakabaka obwomuggulu abo abakozesa byebalina newankubadde bitono bitya bajja kweyongeranga okufuna babe nabingi. Naye abo abatya okukozesa abatali abatalina bwesigwa bagenda kufiirwa byonna byebalina Mat 25:14 - 30.\nOlugero olulala lwe lw'omuntu omutaka. Omuntu ono yagenda napangisa abakozi ab'omunimiro y'emizabibu. Yabazuula abasobola, nebategeregana kumuwendo buli lunaku. Nebatandika okukola. Oluvanyuma nga kusaawa satu yalaba abalala abatalina kyebakola nabagamba bagende nabo bakole nti ajja kubasasula empeera nungi.\nKu ssaawa mwenda yalaba abalala nabo nabagamba basenda bakole munnimiro. Kussawa kumi nemu naddayo mukibuga nasanga abasajja abalala nabo nabagamba kyekimu.\nAkawungenzi bwekatuuka nagamba Nampala nti yita abakozi mbasasule empeera yabwe ngantandikiira ku b'oluvannyuma okutuuka ku basoose.\nAboluvannyuma yabawa esente emu emu. Bali abasooka nebalowooza nti ajja kubawa nyingi okusinga aboluvannyuma.\nAbo abatandika olweggulo bwebajja nabo nebafuna esente emu emu. Bwebakiraba abatandiika kumakya n'ebalowooza nti balina okubawa nyingi okusingawo. Naye bwebajja okusasulwa bafuna emu emu. Amangwago nebatandika okukayana nga bagamba nti kisoboka kitya ffe okusasulwa esente zezimu naabo abatandiise oluvannyuma? Ffe tukoze omulimu ogusinga obunene ate mumusana. Omulimisa nagamba nti nze sirina kikyamu ky'enkonze, twategeraganye namwe nti nja kubawa sente emu olunaku lwonna. N'ababuuza nti sikyo? Mutwale sente yammwe. Nze nsazeewo naabo abatandise oluvanyuma okubawa sente z'ezimu namwe, nze nina obuyinza okukozesa sente zange nga bwenjagala. Mukwatibbwa obugoya kubanga nkoledde bali ekisa? Olugero luno nalwo lukwata ku bwa Kabaka obw'omuggulu. Mbategeeza nti owoluberyeberye aliba waluvanyuma, n'owoluvanyuma aliba owoluberyeberye. Bangi bayitiddwa naye batono abalondemu Mat 20: 1 - 16.\nObwakabaka obwo muggulu bulinganga ekyobugagga ekyazikibwa munnimiro, olumu omuntu yakivumbula nakikweeka munnimiro. Natunda byonna byeyalina nagula ennimiro eyo Mat 13: 44 - 45.\nAbo abayingira mubwakaba tebakiriza byansi eno kubaziyiza nga omugagga oli eyatunda byona olwekyobugagga ekyali munnimiro. Obulamu bwabwe bwona babuwaddeyo olwekyobugagga ekyo ekyobulamu, endowooza empya nolwessuubi elyobulamu buno nobwo obugenda okujja Mat 13:44.\nObwakabaka bwa Katonda bugenda mumaaso okusinzira kuntegeka ya Katonda. Omulimi asiga ensigo munnimiro bwamala agenda nawummula, buli lunaku olukya ayimuka nakola okutuusa okawungezi. Naye zo ensigo zigenda mumaaso nokumera. Engeri gyezimeramu tewali agitegeera, omulamwa gwa kasooli guvaayo oluvanyuma olaba omunwe gwa kasooli, oluvanyuma omulimi atandika okukungula.\nMak 4: 26 - 29\nObwakabaka obwomuggulu bulinganga akaweke ka kaliddaali akasimbiddwa munnimiro. Wadde nga katononyo kakula nekavaamu ekimera ekinene, ekiwanvu ekyomuti. Enyonyi mwezeyagalira neziwumula. Bulinganga ekizimbulukusa ekitono ekikola omugaati. Wadde nga bitabuddwa mu__aano enyingi kizimbulukusa omugati gwonna Mat 13: 31 - 33.\nEkisembayo obwa Kabaka obwomuggulu bugerageranyizibwa ku katimba ko muvubi akanyikiddwa mumazzi ne kakwata ebyennyanja. Bwekajjula omuvubi akasika nakazza ku lubalama. Awo we baku__aanyiza ebyenyanja ebingi nebabiteka mu kisero, ebibi nebabisuula. Bwekityo bwekiriba ku nkomerero yensi. Bamalayika baliyawulamu abantu ababi okuva mubaana bakatonda nebabasula mumuliro omuliba okulumwa nokulaba ennaku Mat 13:47-50.\nNabatuma mutwalire abantu emikisa awatali blrungi byansi nga sente, oba obuyambi. Naye mulina ekyababulako? Temweraliikiranga byankya kubanga ebyo bijja kwekolako byokka, mmanyi nga bingi byemulina okukola buli lunaku era bimala, temusanidde kulowooza byankya. Kummwena ani ayinza okwongeza ku buwanvu bwe olwokukola emizanyo. Luk 22:35 Mat 6:34, 27.\nMulabe ebinyonyi mubbanga, tebyeraliikirira, tebilwaawo kwebaka nga birowooza kubyenkya. Kitamwe ali muggulu abitegekera ebyokulya. Mwe temusinga binyonyi ebyo? Mat 6:26.\nLwaki mweraliikirira kye munayambala, mulabe ebimuli ebyomunnimiro. Byekuza byokka nekabaka Sulemani eyalina ekitibwa ekiingi teyayambalako kwefananyiriza bimuli ebyo. Obanga Katonda asobola okunyiriza ebimuli bwatyo ebikala nebyokebwa naye ate mmwe lwaki muba nokukiriza okutono?\nNolwekyo mulekerawo okwogera nti tunalyaki, tunanywaki, tunayambalaki. Ebyo byogerwa abo abatakiriza. Muwumule mumwoyo. Kitammwe ali muggulu amanyi bulungi nti ebintu bino byonna mubyetaaga. Mulekerawo obutakiriza.\nNaye musooke munoonye obwakabaka obwomuggulu, nobutukirivu bwakatonda ebyetaago byammwe byonna bigenda kumalibwawo Mat 6:28 - 33.\nEtteeka elisinga obukulu mumateka gonna lyelino nti oyagalanga mukama Katonda nomutima gwo gwonna nemmeemeyo yonna, namagezi go gonna, namaanyigo gonna. Mak 12:29 - 30.\nEtteeka eryokubiri lyelino nti oyagalanga muliraanwa wo nga bweweyagala wekka. Mako 12:31 Lev 19:18.\nLino lyetteka lyembawa mwagalanenga nganze bwenabagala. Tewali mateeka malala gasinga ago obukulu. Tewali alina kwagala kusinga kw'oyo awaayo obulamubwe kulwamikwanogye. Mako 12:31.\nOyo akola ekirala okuva kumateeka gano tagenda kubalibwa nakatono mubwakabaka. Naye oyo agatukiriza nayigiriza nabalala essanyu eriri mukugakola aliyitibwa wa kitibwa mu bwakabaka bwo muggulu. Mbabulidde ebintu bino, essanyu lyammwe libeere mubujuvu Mat 5:19, Yok 15:12, 13\nMubutufu mwawulira abagambanti yagalanga muliranwawo okyaawe omulabewo, naye kati mbagambanti mwagale balabe bammwe mubasabire emikisa abo ababakolimira, mukole bulungi abo ababakyawa, mubasabire abo ababanyooma era ababayigganya. Bwemunakola bwemutyo mujja kuyitibwa baana ba Katonda ali muggulu. Kubanga y'omu ayasa omusana eri ababi nabalungi era yatoonyesa enkuba eri abatukirivu nabatali. Bwe mwagala ababagala muba mukoze ki? Nababi bagala babi banaabwe. Bwemukwatibwa ekisa mikwano gyamwe gyoka munafuna mpeera ki? Mat.5:43-47.\nMwagalanenga nganze bwenabagala. Bwemunakola kino mujja kuba bayigiriza bange kubanga okwagala kwamwe sikwa bukuusa. Temulimbibwanga, omuntu yenna bwaba nga anjagala mumazima namwe muja kukiraba. Omuntu oyo obulamu bwe buja kuba bwanjawulo, era aja kuweebwa omukisa aja kubeeranga wamu nekitange. Bwemuwuliriza kyenjogera nemukikola muja kwagalibwa kitange era nange. Tujja kujja tubeere mumitima gyamwe. Yok 13:34, 35. 14:23.\nKitange abaagala kubanga munzikiriza era mukimanyi nti nava eri Katonda. Mweyongere bwemutyo. Mukwate ebigambo byange muja kusigala nga mwagalibwa. Nze nkuuma ebiragiro byakitange nensigala nga nkyayagalibwa. John 16:27, 15:9.\nOmuntu omu yatambula okuva mu Yerusalemi, okugenda e Yeriko. Bweyali nga atambula n'agwa mubatemu, nebamwambula, nebamukuba nebamuleka nga abulako katono okufa. Kabona yali atambula namulaba nasalawo okusala oluguudo namwebalama.\nAkaseera kayitawo katono munaddiini najja namutunulako navaawo mangu ago.\nEkyaddirira omusamaliya eyali agayibwa naye najja. Bweyamulaba nakwatibwa ekisa, nayuza ekizibawo kye nasiba ebiwundu bye, ngayiwako amafuta n'eddagala eritta obuwuka. Namuteeka kundogoyi ye namutwala muddwaliro nabasaba bamujjanjabe.\nKumakya ng'atanaddayo ka nagenda nasasula sente, endala nazisuubiza okuzireeta nga akomyeewo. Muloowoza kubonsatule ani yali muliraanwa wooyo eyagwa mubatemu?\nMugende mukole nga oyo omusamaliya. Luk. 10:30 - 37.


Bukedde Online - Poiliisi egobaganye n'abamenyi b'amateeka e Kagugube\nOmusawo aleseewo owoolubuto eyagaanyi okumuwa enguzi\nGwebateeberezza okubba Pikipiki awonye oku...\nABANTU baabulijjo mu muluka gwa Kagugube beegasse ku poliisi n'ebakola ekikwekweto n'ebakwata ab'amenyi b'amateeka okw'abaadde n'abakifeesi .\nPoliisi ya Kagugube eddumirwa Dan Ampadde , Lonah Kamugisha addumira poliisi y'omu Kimwanyi mu Katanga ne ba Crime Preventer baakoze ekikwekweto okunoonya abamenyi b'amateeka mu muluka gwa Kagugube ng'eno abasirikale baagobaganye n'abayaaye okukakkana nga bagudde mu myala nga bakwata abavubuka bano.\nKagugube gwe gumu ku muluka oguli mu Kampala Central ogugambibwa okubaamu abamenyi b'amateeka ab'omutawaana nga buli zooni mu muluka guno erimu enfo mwe basinziira okubba abantu.\nZooni ezigambibwa okubeera ez'omutawaana kuliko Kitamanyangamba , LDC , National Housing , Kivulu I, Kivulu ii , Industrial Area, Kagugube wabula wakati mu Kikwekweto abamu ku batuuze baavudde mu mbeera ne beeyunga ku poliisi ne batandika okugiragirira awali abayaaye .\nOluvannyuma abatuuze okw'abadde ne bamakanika ate baatandise okukuba abakwatiddwa nga bwe bagamba nti bakooye okubabba nga kino kyaviriddeko abasirikale okubatangira obutatwalira mateeka mungalo.\nAbaakwatiddwa baasangiddwa n'ebisi Ssaako ,ssente z'ebicupuli , Ali Tembo , Andrew Bukenya , Innocent Mbaziira, Amos Nyamuza , Dagalaus Ssebaggala , Kiyingi Mbabaali, Brian Ssekandi ng'ono yeyita Jjajja nga bano abamu baalwanaganye n'abasirikale era okukakkana nga bagudde mu myala.\nDan Ampadde atwala poliisi eno yategeezezza nti waliwo ekibinja ky'abavubuka abali mu Kifeesi abaddukidde mu Kagugube ng'era abamu bakwatiddwa mu kikwekweto ekyakoleddwa , yagasseeko nti si buli eyakwatiddwa nti mukyamu naye agenda kuyita abatuuze bakole okusunsulamu n'asaba okukolagana ne Poliisi okulwanyisa obumenyi bw'amateeka mu kitundu kyabwe .\nEntambula ekalubye abantu ne bagiyiiyiza amagezi


Bukedde Online - Minisita Ssempijja alabudde abeenyigira mu nvuba embi\nMinisita Ssempijja alabudde abeenyigira mu nvuba embi\n'Kale munkubye ne mundoga obubbi'\nMinisita Ssempijja ng'ali n'abamu ku bantu abeetabye mu lukiiko\nABAVUBI okuva mu bitundu by'eMasaka baloopedde minisita engeri abakungu ba Gavumenti gye beenyigidde mu kwonoona ennyanja nga bayita mu kuwagira envuba embi.\nBagamba nti enkola y’okuvuba obwennyanja obuto n’okukozesa ebitimba ebitakkirizibwa mu kuvuba naddala ebitimba bya kokota bisinze kujjumbirwa bakungu ba Gavumenti.\nBwe baabadde mu lukung'aana lw'abavubi olwakuliddwa minisita w'ebyobilimi n'obulunzi, Vicent Bamulanzeeki Ssempijja ku Serena Hotel e Rakai mu Kaliisizo, akulira abavubi Patrick Masenda, yategeezezza nti abakungu ba Gavumenti be basingidde ddala okuwoma omutwe mu kuwagira okuvuba obwennyanja obuto ne babukukusa okubutwala e Congo ate ne Gavumenti ekimanyi bulungi naye tebafaako.\nMasenda ayongeddeko nti embeera eno bbo ng'abavubi bagezezzaako okugirwanyisa kyokka n'abalemerera olw'okubula omukono ogw'amaanyi ogubayambako.\nWabula Ssempijja yategeezezza nti abakungu ba Gavumenti bangi beenyigira mu nvuba embi era nga mu kiseera kino bataddewo amateeka amakakali okusobola okulwanyisa enkola eno kubanga eggwanga lifiirwa ebintu bingi buli lwe wabaawo ebikolwa bwe biti.\n“Twabaze etteeka ekkakali ffe ng'aba minisitule y’eby’obuvubi era nga terigenda kutaliza muntu yenna anaasangibwa nga yeenyigidde mu kuwagira envuba embi kubanga tukooye abantu ab’omulugube abaviiriddeko eggwanga lyaffe okufiirwa obutitimbe bw’ensimbi,” Ssempijja bwe yategeezezza.\nYagambye nti bagenda kukola kyonna ekisoboka okulaba ng'enkola eno erwanyisibwa okusobola okuzza Uganda ku ntikko naddala mu byenfuna.


Ebikolwa 18 | Bayibuli ey'Oku Mukutu Gwaffe Ogwa Intaneeti | New World Translation\nObuweereza bwa Pawulo mu Kkolinso (1-17)\nPawulo akomawo mu Antiyokiya eky’omu Busuuli (18-22)\nPawulo agenda e Ggalatiya n’e Fulugiya (23)\nApolo ayambibwa (24-28)\n18 Ebyo bwe byaggwa, Pawulo n’ava mu Asene n’agenda e Kkolinso. 2 N’asangayo Omuyudaaya ayitibwa Akula+ enzaalwa y’e Ponto ne mukyala we Pulisikira. Baali kye bajje bave mu Yitale kubanga Kulawudiyo yali alagidde Abayudaaya bonna okuva mu Rooma. Awo n’agenda ewaabwe, 3 n’abeera mu maka gaabwe n’akola nabo,+ kubanga bonna baali bakozi ba weema. 4 Buli ssabbiiti+ yabuuliranga* mu kkuŋŋaaniro+ ng’agezaako okukkirizisa Abayudaaya n’Abayonaani. 5 Siira+ ne Timoseewo+ bwe baatuuka nga bava e Masedoniya, Pawulo ne yeemalira ku kubuulira ekigambo, ng’awa Abayudaaya obujulirwa okukakasa nti Yesu ye Kristo.+ 6 Naye bwe baamuwakanya era ne bamuvuma, n’akunkumula ebyambalo bye+ n’abagamba nti: “Omusaayi gwammwe gubeere ku mitwe gyammwe.+ Nze siriiko musango.+ Kati nja kugenda eri ab’amawanga.”+ 7 Awo n’avaayo* n’agenda mu nnyumba y’omusajja ayitibwa Tito Yusito eyali atya Katonda. Ennyumba ye yali eriraanye ekkuŋŋaaniro. 8 Kulisupo+ omukulu w’ekkuŋŋaaniro n’akkiriza Mukama waffe awamu n’ab’ennyumba ye bonna. Ate era bangi ku Bakkolinso abaawulira amawulire amalungi bakkiriza ne babatizibwa. 9 Naye ekiro Pawulo yafuna okwolesebwa n’awulira Mukama waffe ng’amugamba nti: “Totya, weeyongere okwogera, tosirika, 10 kubanga ndi naawe+ era tewali muntu yenna ajja kukukolako kabi; nnina abantu bangi mu kibuga kino.” 11 Bw’atyo n’amalayo omwaka gumu n’emyezi mukaaga, ng’abayigiriza ekigambo kya Katonda. 12 Galiyo bwe yali nga ye w’essaza* ly’e Akaya, Abayudaaya baalumba Pawulo ne bamutwala awaali entebe okusalirwa emisango, 13 nga bagamba nti: “Omusajja ono asendasenda abantu okusinza Katonda mu ngeri emenya amateeka.” 14 Pawulo bwe yali agenda okutandika okwogera, Galiyo n’agamba Abayudaaya nti: “Singa omusajja ono abadde alina ekikyamu ky’akoze oba ng’amenye amateeka, nnandibawulirizza mmwe Abayudaaya. 15 Naye bwe ziba nkaayana ezikwata ku bigambo, ku mannya, ne ku mateeka gammwe,+ mmwe mmwennyini muzeekolereko. Nze saagala kubeera mulamuzi mu nsonga ezo.” 16 Awo n’abagoba awaali entebe okusalirwa emisango. 17 bonna ne bakwata Sossene+ omukulu w’ekkuŋŋaaniro ne bamukubira mu maaso g’entebe okusalirwa emisango. Naye Galiyo teyayingira mu nsonga ezo. 18 Pawulo n’amalayo ennaku eziwerako, n’asiibula ab’oluganda, n’asaabala n’agenda mu Busuuli, ng’ali wamu ne Pulisikira ne Akula. Bwe yali mu Kenkereya+ yasala enviiri ze ne ziba nnyimpi, kubanga yali akoze obweyamo. 19 Bwe baatuuka mu Efeso, n’abalekayo, naye ye n’ayingira mu kkuŋŋaaniro n’akubaganya ebirowoozo n’Abayudaaya.+ 20 Wadde nga baamusaba yeeyongere okubeera nabo ekiseera kiwanvuko, teyakkiriza, 21 naye n’abasiibula n’abagamba nti: “Nja kukomawo gye muli Yakuwa* bw’anaaba ayagadde.” Awo n’asaabala okuva mu Efeso 22 n’atuuka e Kayisaliya. Ate era n’agenda mu Yerusaalemi n’alamusa ekibiina, n’avaayo n’agenda mu Antiyokiya.+ 23 Bwe yamalayo ekiseera ekiwerako, n’avaayo n’agenda mu bitundu ebitali bimu mu Ggalatiya ne Fulugiya+ ng’azzaamu abayigirizwa bonna amaanyi.+ 24 Awo Omuyudaaya omu ayitibwa Apolo,+ enzaalwa y’omu Alekizandiriya, n’ajja mu Efeso; yali mwogezi mulungi era ng’amanyi bulungi Ebyawandiikibwa. 25 Omusajja oyo yali ayigiriziddwa ekkubo lya Yakuwa,* era olw’omwoyo yali munyiikivu nnyo, ng’abuulira era ng’ayigiriza ebintu ebituufu ebikwata ku Yesu, naye ng’amanyi kubatiza kwa Yokaana kwokka. 26 Omusajja oyo yali ayogera n’obuvumu mu kkuŋŋaaniro, era Pulisikira ne Akula+ bwe baamuwulira, ne bamutwala ne bamunnyonnyola bulungi ekkubo lya Katonda. 27 Ate era, olw’okuba yali ayagala okugenda mu Akaya, ab’oluganda baawandiikira abayigirizwa ebbaluwa okumwaniriza n’essanyu. Bwe yatuukayo, yayamba nnyo abo abaali bafuuse abakkiriza olw’ekisa kya Katonda eky’ensusso; 28 yayogera n’obuvumu okukiraga mu lujjudde nti enjigiriza z’Abayudaaya zaali nkyamu, n’akozesa Ebyawandiikibwa okubalaga nti Yesu ye Kristo.+\n^ Oba, “yakubaganyanga nabo ebirowoozo.”\n^ Kwe kugamba, mu kkuŋŋaaniro.


Bukedde Online - Omuzigu amuyiiridde asidi ng'ayingira ewuwe\nOmuzigu amuyiiridde asidi ng'ayingira ewuwe\nSalaamu Musumba alangidde ababaka ba Palam...\nABAZIGU bateeze omukazi ne bamuyiira asidi bwe yabadde adda ewuwe ne bamuleka ng’ataawa.\nNalumansi mu ddwaaliro\nMargaret Nalumansi 30, omutuuze w’e Nabbingo, Ttega zooni yapooceza mu ddwaaliro e Kiruddu oluvannyuma lw’omuzigu okumuteega ng’anaatera okuyingira ewuwe n’amuyiira asidi mu maaso ne mu kifuba n’amuleka ng’ataawa.\nBino byabaddewo ku Lwomukaaga ku ssaawa 3:00 ez’ekiro Nalumansi bwe yabadde ava ku dduuka lye erisagimbwa eTtega ku ssaawa 2:30 n’atuuka awaka nga zigenda kuwera ssaawa 3:00 ez’ekiro.\nOmuzigu eyamuyiiridde asidi yabadde yeekwese mu katimba okuliraana amaka ge.\nNalumansi yategeezezza nti nga tebannaba kumuyiira asidi yagenzeeko ewa muliraanwa we okumusaba ekisumuluzo ky’ennyumba ye kyokka ng’eno yabadde y’akasiibula agenda kutuuka ewuwe omutemu kwe kumuyiira asidi n’addukira mu katimba akalimu emiti era nga kyabadde kizibu okulaba oba musajjja aba mukazi.\nYagambye nti yakubye enduulu eyasombodde abantu kyokka omutemu amaze okubulawo.\nShamilah Kiwalabye muliraanwa wa Nalumansi yategeezezza nti baayanguye okumuyiira amazzi ne bafuna sipensulo ne bamuddusa mu ddwaaliro e Rubaga kyokka ne babagoba bagende mu ddwaaliro e Kiruddu gy’ali kati.\nWiliiam Ssekansamba bba wa Nalumansi yategeezezza nti Nalumansi yajja n’abaana be babiri okuva mu 2008 n’amukkiriza abeere nabo era ng’obufumbo babadde babutambuza bulungi.\nSsekansamba yagguddewo omusango ku fayiro SD:23/18/11/2017.\nOmukazi asanze muganda we ng'anyumya akaboozi ne bba mu nju yaabwe\nBabakutte n'ebicupuli bya bukadde 8


Bukedde Online - Gavt. w’etuuse mu kuleeta obwenkanya mu minisitule n’ebitongole byayo\nGavt. w’etuuse mu kuleeta obwenkanya mu minisitule n’ebitongole byayo\nAbakazi beekembye naye lwaki obwenkanya ku...\nEbintu 12 by’okola okwetegekera ekisiibo...\nttooci ekubiddwa mu bitongole ebimu eraga nti Gavumenti erinako w’etuuse bwe yalonda abakyala okukulira ebitongole byayo ebimu naye bw’ogeraageranya mu bifo bitaano oba 10 mu bitongole ebyo, olaba nga minzaani ekyewunzikidde wa baami.\nJanet Kataaha Museveni, minisita w'ebyenjigiriza n'emizannyo.\nOMWEZI gwa March gwa bakyala era obwenkanya olw’obulungi gwe gwali omulamwa gw’ebijaguzo by’olunaku lw’abakyala nga March 8. Wabula ekyebuuzibwa nti obwenkanya mu mirimu bwo weebuli?\nKalondoozi bwe yeebuuzizza wiiki ewedde lwaki abakyala obwenkanya bukyabeesambye ate nga bafungizza, abantu naddala abaami baawakanye nga bagamba nti obwenkanya abakyala baabufuna dda, era ne basaba bwiino.\nWabula ttooci ekubiddwa mu bitongole ebimu eraga nti Gavumenti erinako w’etuuse bwe yalonda abakyala okukulira ebitongole byayo ebimu naye bw’ogeraageranya mu bifo bitaano oba 10 mu bitongole ebyo, olaba nga minzaani ekyewunzikidde wa baami.\nEnkulaakulana eyannamaddala esobola okutuukibwako ssinga abakazi n’abasajja baweebwa omukisa kenkanyi mu mirimu egitali gimu n’okukakasa ng’abaana abawala baweebwa obukugu obubasobozesa okwebeezaawo.\nKyo tekyewuunyisa nti enkulakulana yonna okutuukibwako, bakazi n’abasajja balina okugyenyigiramu butereevu anti n’okunoonyereza okwakolebwa ku makampuni 21,980 mu nsi 91 kwalaga ng’ekyabakyala okubeera mu bifo ebikulu bwe kyali kisobola okuleetera enkulaakulana n’entambula y’emirimu okweyongera.\nMU BIFO EBIKULU MU BITONGOLE EBITALI BIMU\nNg’abalala bwe bakyalindirira enkola zino nabo okubatuukako, bangi balowooza nti obwenkanya obw’ekika bwe kiti bwanditandikidde mu bitongole bya gavumenti byokka.\nMu ngeri eno, tukoze okunoonyereza mu minisitule n’ebitongole bya Gavumenti ebitali bimu okuzuula oba ng’obwenkanya bussiddwa mu nkola.\nWadde tulina minisitule eziwerako, ezikulirwa abakyala zikyali ntono ddala sso nga n’ezimu ku zino omuwendo gw’abakyala abali mu bukulembeze obw’oku ntikko mutono bw’ogeraageranya n’ogwabasajja.\n1 Minisitule y’ebyenjigiriza n’ebyemizannyo; Wadde ng’eno ekulirwa mukyala wa pulezidenti, Janet Kataaha Museveni, ku bifo 5 ebisinga obukulu , 3 ku byo birimu basajja nga kuno kuliko; ekifo kya minisita omubeezi ow’ebyenjigiriza ebyawaggulu, minisita omubeezi ow’ebyemizannyo wamu n’eky’omuwandiisi w’enkalakkalira.\nMinisita omukyala aliko ye RoseMary Sseninde ng’ono ye minisita omubeezi ow’ebyenjigiriza ebisookerwako.\n2 Ekitongole kya Kampala Capital City Authority; Ng’oggyeeko ekifo ky’akulira ekitongole kino, ebifo ebyenkizo ebirala kuliko; Minisita w’ensonga za Kampala n’emiriraano, minisita omubeezi owa KCCA, Loodi Meeya n’amumyuka wabula nga ku bifo bino byonna, 3 byokka bye bituuliddwaamu abakyala.\nBano kuliko; Betty Namisango Kamya nga ye minisita w’ensonga za Kampala n’emirirwano, Benna Namugwanya ng’ono ye minisita omubeezi owa KCCA ne Sarah Kanyike Ssebaggala ng’amyuka loodi meeya wa Kampala.\nKu divizoni 5 ezitwalibwa ekitongole kino, divizoni emu yokka y’erina meeya omukyala ng’ono ye Joyce Ssebugwaawo era ono ye nga meeya wa divizoni ye Lubaga, abasigadde basajja.\n3 Minisitule y’eby’obulamu; Eno ekulemberwa Dr.Ruth Jane Acheng, omuwandiisi wayo ow’enkalakkalira ye Dr.Diana Atwine sso ng’erina ne baminisita abenjawulo okuli; minisita omubeezi ow’eby’obulamu Sarah Achieng Opendi ne Joyce Moriku ng’ono ye minisita omubeezi ow’ebyobulamu ebisookerwako. Ku bifo ebikulu ebisinga mu minisitule eno, ebifo 5 birimu bakyala olwo ebisigadde bya basajja, ekiraga obwenkanya.\n4 Minisitule y’ekikula ky’abantu, abakozi n’enkulakulana; Ekulirwa Janet Mukwaya. Abakulembeze abakyala abalala kuliko; Florence Nakiwala Kiyingi nga minisita omubeezi ow’ensonga z’abaana n’abavubuka wamu ne minisita omubeezi ow’ekikula ky’abantu n’obuwangwa, Peace Mutuuzo.\nAbakyala bano abasatu okubeera mu kifo kino, kirekera abasajja ekifo kimu kyokka kw’ebyo 4 ebisinga obukulu mu minisitule eno nga ky’ekifo ky’omuwandiisi ow’enkalakkalira.\n5 Minisitule y’ebyettaka, amayumba n’enkulaakulana y’ebibuga; Ku bifo 5 ebisinga obukulu mu minisitule eno, 3 bitwalibwa bakyala ng’olwo ebibiri (ekya minisita omubeezi ow’amayumba n’ekya minisita omubeezi ow’enkulaakulana y’ebibuga) bye byatwalibwa abasajja.\nKu bino kuliko; ekifo ky’akulira minisitule eno nga ye Betty Amongi Ongom, minisita omubeezi ow’ettaka nga ye Persis Namuganza, nga kw’otadde n’omuwandiisi w’enkalakkalira Dorcas W. Okalany.\n6 Minisitule y’ebyamasannyalaze n’eby’obugagga obw’omu ttaka; Mu bifo 5 ebiri mu kitongole kino, ebirimu abakazi biri 2 byokka nga kwe kuli ekya minisita akulira minisitule eno, Irene Muloni ne Prisca Bonabantu ng’ono akola nga ‘Under secretary.’\nWabula mu bitongole ebirala ebikwatagana obutereevu ne minisitule eno byonna bikulemberwa bakazi.\n7 Ekitongole ekivunanyizibwa ku kukuhhaanya omusolo ekya URA; Mu bifo 5 ebisinga obukulu ku kakiiko akafuga ekitongole kino 4 ku bano abakyala era nga kuliko; Doris Akol ng’ono ye komisona genero, Sarah Birungi Banage, amyuka kamisona genero, Milly Isingoma Nalukwago amyuka kamisona avunaanyizibwa ku kunoonyereza, okuteekateekera n’enkulaakulana nga kw’otadde ne Patience Emily Tumusiime Rubagumya avunaanyizibwa ku nsonga z’akakiiko ne by’amateeka.\n8 Minisitule y’obusubuuzi, amakolero n’amakampuni; 2 ku bifo ebikulu mu ministule eno bye birimu abakyala nga kuno kuliko; ekya Amelia Kyambadde ng’ono y’akulira minisitule eno ne Grace Adong Choda akola nga ‘under Secretary’. Ebifo ebirala okuli; minisita omubeezi ow’amakolero, dayirekita w’eby’obusubuuzi n’amakampuni nga kw’otadde n’eky’omuwandiisi omukulu bonna basajja.\n9 Ekitongole ekivunaanyizibwa ku kukola enguudo ekya UNRA; Ku kakiiko akakulu akaluhhamya ekitongole kino (board of directors) ak’abantu 7, kuliko omukazi omu yekka era ng’ono ye, Allen Catherine Kagina ng’akatuulako nga mmemba.\nMu bifo 10 ebiddako, mulimu abakyala 4 bokka okuli; Allen Catherine Kagina ng’akulira ekitongole kino, Jennifer Kaggwa akola nga dayirekita ‘Human resource’, Mary Kamuli Kuteesa dayirekita w’ebyamateeka ne Ednah Rugumayo dayirekita ‘Corporate Services’.\n10 Ekitongole ekirungamya amasannyalaze okuva lwe gakolebwa okutuuka eri omuntu agakozesa ekiyitibwa Electricity Regulatory Authority (ERA); Kino kikulemberwa (ERA) Ziria Tibalwa. Ebifo 5 ebiddako birimu abakyala 2 era nga bano bammemba ku kakiiko akafuga ekitongole kino. Kuliko; Ambasada Joan Rwabyomere ne Dr. Sarah Wasagali Kanaabi.\n11 Petroleum Authority of Uganda; Ssentebe w’akakiiko akafuga ekitongole kino ye Dr. Jane Mulemwa. Ku kakiiko kw’atuula, kuliko abakyala abalala 2 nga bammemba okuli; Dr. Immaculate Nakimera ne Doreen Kabasimbi Wandera. Bammemba abalala 5 basajja.\nKu kakiiko akaddukanya ekitongole kino akaddako, kuliko omukyala omu Peninah Ahebwa nga y’amyuka akulira ekitongole kino. Mu ngeri eno, ku bakulembeze abakulu 6 mu kitongole kino, kuliko omukyala omu yekka.\n12 Ekitongole kya Uganda National Oil Company; Akikulira ye Dr. Josephine Wapakabulo. Mu bifo 6 ebimuddirira, kuliko abakyala 2 bokka okuli; Proscovia Nabbanja ng’ono akola nga ‘Chief Operating Officer-Up stream’ ne Catherine Tumusiime nga ‘Chief Human Resource officer’.\nAkakiiko akafuga ekitongole kino kaliko ebifo 7 nga ku bino 3 bye by’abakyala. Bano batuula ku kakiiko nga bammemba, okuli Eng. Irene Paula Batebe, Grace Tubwita Bagaya ne Stella Marie Biwaga.\n13 Yunivasite ya Busitema; Ekulirwa mukyala nga ye Prof. Mary Jossy Okwakol. Ebifo ebibiri ebiddako okuli ekya eky’amyuka cansala n’ekyomuwandiisi wa yunivasite birimu basajja. Ku kakiiko ka yunivasite ak’abantu 23, kuliko abakazi 5 bokka okuli; Rosemary I. Mutyabule, Mercy Mugoowa, Professor Mary. J.N Okwakol, Dr. Alice Nakiyemba ne Peace Manake.\n14 Minisitule y’abakozi n’ebyentambula; Ekulirwa Eng. Monica Ntege Azuba era ng’oggyeeko ono, omukyala omulala ali mu bifo 5 ebikulu mu minisitule eno ye Josephine Onya era ng’akola nga ‘Under Secretary’. Ebifo ebisigadde okuli ekya minisita omubeezi ow’abakozi, minisita omubeezi ow’ebyentambula n’omuwandiisi ow’enkalakkalira bonna basajja.\nomuwandiisi ow’enkalakalirira owa minisitule,


Ekyasinga okutta abaali ku lyato ttamiiro - Kaawonawo\nWUUNO kaawonawo omulala attottola engeri abawala bana be yabadde nabo ku lyato bwe baafudde ng’alaba era naye yawonedde watono. Edward Kateregga, ali mu bulumi bwe yafunye ng’agezaako okutaasa abawala be yabadde nabo ku lyato.\nYamenyese omukono, yafunye ekiwundu ku mutwe ne ku liiso, alumizibwa mu kifuba, akaluubirirwa okufuka omusulo yenna ayogera omukka abaka mubake.\nEBYALIWO ABINYUMYA BWATI;\nOkugenda ku lyato nabadde ne bannange abawala basatu naffe abalenzi mwenda.\nTukolera mu kkampuni ya Elite Events eya Moses Muyenga era olw’okuba omukolo gwabadde munene, ne Muyenga twabadde naye ku lyato era yafudde.\nOmulimu gwaffe batupangisa kugabula n’okusanyusa abantu ku mikolo.\nTwatandikiddewo okugabula ng’eryato lyakasimbula e Gaba. We lyakkidde mu nnyanja nabadde n’abawala bana be tukola nabo, bonna baafudde.\n‘’Neebaza Katonda okumponya akabenje kano”, bwe yagambye. Mutuuze w’e Namasuba mu Kikajjo mu Munisipaali y’e Makindye Ssaabagabo.\nAgamba: Natikkirwa diguli mu mwaka guno kyokka nga mbadde nkola lejjalejja mu kkampuni ya Elite Events nga bwe nnoonya omulimu gwe nnasomerera.\nNga 24 November, abantu lwe baagwa mu mazzi, twasooka kugenda ku Port Bell e Luzira ne bannange abalala 11 nga mulimu n'abawala nga tulowooza nti eryato we lyalina okusimbula nga bakama baffe bwe baali batutegeezezza.\nTwakonkomalira ku Port Bell okumala akaseera. Oluvannyuma twakubira mukama waffe essimu n'atutegeeza ng'ekifo bwe kyakyusiddwa era n'atuwereeza emmotoka okugenda ku KK Beach e Gaba.\nNga tutuuse e Ggaba nayo twakonkomalirayo ng'eryato likyakanikibwa era ne tulagirwa okutandika okugabula abadigize ng'eryato terinnasimbula.\nTwasimbula ku ssaawa nga 11:30 akawungeezi wabula nga ku ntandikwa waaliwo okulabulwa ku mbeera embi eryato gye lyalimu nga terisobozesa kusaabaza bantu bangi.\nWabula olw'abantu omuli n'abeebitiibwa abaaliriko, abaserikale wadde baayogera kyokka baaleka eryato okugenda. Okuva lwe twasimbula ng’obubonero bulaga nti eryato liri mu mbeera mbi.\nKyokka DJ eyali atabula emiziki n'atugunya nti, kino kyali kivudde ku mayengo n'agamba nti ligenda kutereera buli muntu abeere mugumu.\nYali yaakamala okwogera, omuzindaalo ne guteguka ne gugwa mu nnyanja olwo akasiriikiriro ne kagoberera n'abamu bwe twali ne batandika okumanya nti, obuzibu tebuli ku mayengo wabula mbeera ya lyato .\nObunkenke ne butandika kubanga wano buli omu yali ategedde nti akabi kazze.\nMu kasiriikiriro ako nga buli muntu ali ku bunkenke, jenereeta nayo n’egwa mu mazzi.\nEryato ne litabuka ne litandika okuyuuga, ekyaddirira kwefuula ne litubbika mu mazzi.\nNze nalina “life jacket” eyannyamba okudda ku ngulu ne ntandika okuwuga era wano abadduukirize we bansanga.\nWabula eryato, erimu ku gaasooka okutuuka ne mukama wange Muyenga kwe yali lyabbira olw'obuzito bw'abantu abangi abaaliriko ate ng'abamu batamiivu.\nAbantu ku lyato lino tebandifunye buzibu bw’amaanyi era twandisobodde okuvaako nga tuli balamu naye obuzibu we bwasinga okuva ly’ettamiiro kubanga abantu abasinga baali bavuya buvuya ng'abamu tebamanyi na kigenda mu maaso.\nNsaba abazira kisa okunnyamba nfune obujjanjabi. Alina obuyambi mufune ku ssimu 0704-380871.


Bukedde Online - ISO ekutte 2 ku by'okwokya essomero lya Gayaza\nISO ekutte 2 ku by'okwokya essomero lya Gayaza\nOmukuumi wa Kabaka eyasookera ddala afudde\nBambega ababuuliriza ku muliro ogwayokezza ebisulo bibiri mu Gayaza High School bakutte abasajja babiri abagambibwa okuba n’akakwate ku muliro guno.\nBambega ababuuliriza ku muliro ogwayokezza ebisulo bibiri mu Gayaza HighSchool bakutte abasajja babiri abagambibwa okuba n'akakwate ku muliro guno.\nOkukwata abasajja bano kyongedda okunyweza ebigambibwa nti ekisulo kya Kivebulaya ekyayidde ku Ssande mwabaddemu abayizi basatu abalumiriza nti baalabye omusajja ng'afuluma ekisulo oluvannyuma n'atambula ng'adda ku ludda lw'ekisaawe ky'omupiira ekiri munda mu Gayaza.\nKyokka ekisulo ekyasoose okuggya ku Lwokutaano ekya Corby, kirowoozebwa nti omuliro gwavudde ku waya z'amasannyalaze.\nDayirekita w'ekitongole ekikessi ekya ISO, Col. Frank Kaka Bagyenda yakakasizza okukwatibwa kw'abantu babiri.\nYagambye nti abaakwatiddwa ye Jonathan Mayanja eyakwatiddwa e Kawempe ne Abudul Lukwago gwe baggye e Makindye. Lukwago ne Mayanja, kigambibwa nti bazzi ba misango abasibiddwa enfunda ez'enjawulo ku byekuusa ku bubbi.\nKigambibwa nti oluvannyuma lw'omuliro, DISO w'e Kasangati yasindise bambega mu Gayaza era ne bafuna amawulire okuva ku bayizi nti waliwo omusajja eyalabiddwa ng'ava mu kisulo ekyakutte omuliro.\nKigambibwa nti bambega baayogedde n'abatuuze ababeera okumpi n'essomero ne babategeeza nga bwe baliko abasajja babiri be baalabye ne babeekengera kubanga babadde tebamanyiddwa mu kitundu.\nKigambibwa nti bambega baatandikidde wano okulondoola abasajja abo ne babakwata.\nKyategeezeddwa nti ebyakazuulwa biraga nga bombi, Mayanja ne Lukwago baabadde mu bitundu by'e Gayaza mu kiseera omuliro we gwayokedde ebisulo.\nKaka yagambye nti baabadde tebannabaggyako siteetimenti kyokka mu bye bagenda okubuuzibwa kwe kunnyonnyola kye baabadde banonye e Gayaza ne lwaki baayingidde n'okufuluma essomero nga tebayise mu wankaaki.\nKaka yagambye nti, bali mu kunoonyereza okuzuula akakwate Mayanja, Lukwago ne bannaabwe abalala ke balina ku muliro guno.\nEbitongole by'ebyokwerinda bitadde amaanyi mu kubuuliriza ku muliro ogwayokezza e Gayaza.\nKu ssomero wassiddwawo ebimotoka bibiri ebizikiriza omuliro gattako ebitongole bya poliisi ebirala okuli poliisi ekkakkanya obujagalalo, poliisi y'ebidduka, ekitongole kya poliisi ekikuh− haanya n'okwekebejja ebizibiti, bambega ba poliisi, ekitongole ekirwanyisa obutujju, miritale poliisi, ISO ne CMI.\nOmuduumizi wa poliisi y'e Kasangati etwala Gayaza, Edison Muhangi yagambye nti, okusooka baabadde bateebereza nti masannyalaze ge gaavuddeko obuzibu kyokka oluvannyuma baasazeewo okugaziya okunoonyereza batunule ku bintu ebirala ebigambibwa nti byandiba nga kwe kwavudde omuliro.\nBambega baagambye nti bakaluubiriziddwa okunoonyereza kubanga essomero lya Gayaza teririna kkamera wadde ng'abaddukanya amasomero n'ebifo omubeera abantu abangi baludde nga babakubiriza okubissaamu kkamera.\nGayaza High litudde ku bugazi bw'ettaka eriwerako yiika 107 kyokka ettaka teririiko kikomera. Abatuuze n'abantu abalala bakozesa obukubo obuyita mu ttaka ly'essomero nga bwe baagala.\nAbakuumi b'esomero baategeezezza Bukedde nti nabo bakaluubirirwa omulimu gw'okukuuma essomero eddene nga teririiko lukomera era emirundi mingi bakutte abantu abasaalimbira ku ssomero, wadde nga bazuulwa nga tebalina kigenderwa kya kutuusa bulabe ku bayizi oba okwonoona ebintu by'essomero.\nMuhangi yagambye nti nabo nga poliisi baafunye okukaluubirizibwa mu kunoonyereza kwabwe n'agamba nti, baabadde n'essuubi nti kkamera z'essomero kwe bagenda okutandikira mu kunoonyereza kwabwe.\nMuhangi yagambye nti baludde nga bafuna okwemulugunya okuva mu bakulu abatwala essomero ly'e Gayaza nga tebaagala kubawa baserikale basajja wabula abakazi okuva essomero bwe liri ery'abawala. N'agamba nti kati abakuumi baabakyusizza ne batwalayo abakazi.\nOKUZZAAWO EBISULO EBYAYIDDE\nDaniel Mukasa Ddamulira ssentebe w'akakiiko akaalondeddwa okuzzaawo ekisulo kya Corby yagambye nti eggulo baatuuzizza olukiiko ku ssomero okutandika emirimu.Baalonze obukiiko busatu okuli akagenda okunoonya ssente, akagenda okukola ku nsonga z'ebyamawulire n'akagenda okukola emirimu egy'ekikugu.\nAkakiiko k'ebyamawulire kakulirwa Robina Kizito akulira essomero ate abalala abakaliko ye Jackie Asiimwe, Maurice Mugisha ne Susan Nsibirwa.\nAkakiiko akanoonya ssente kakulirwa Robert Wagwa Nsibirwa ow'e Mmengo, Elizabeth Ntege, ssentebe w'olukiiko lw'essomero olufuzi Sarah Barbara Mayanja, ssentebe w'olukiiko lw'abazadde n'abasomesa Dr. Rose Kaggwa n'omuwanika w'olukiiko lw'abazadde n'abasomesa Peter Kyambadde.\nAkakiiko k'ekikugu kakulirwa Ying. Mugisha ne katuulako Ying. Dr. Florence Lubwama, Dr. Najib Lukoya ne Ying. Philis Kwesiga.\nDdamulira yagambye nti bajja kutuula buli luvannyuma lwa nnaku 10 okulaba bye bakoze n'okuteesa ku kiddako.\nBambega ababuuliriza ku muliro\nogwayokezza ebisulo bibiri mu\nGayaza HighSchool bakutte abasajja\nbabiri abagambibwa okuba\nn'akakwate ku muliro guno.\nOkukwata abasajja bano\nkyongedda okunyweza ebigambibwa\nnti ekisulo kya Kivebulaya\nekyayidde ku Ssande mwabaddemu\nabayizi basatu abalumiriza\nnti baalabye omusajja ng'afuluma\nekisulo oluvannyuma n'atambula\nng'adda ku ludda lw'ekisaawe\nky'omupiira ekiri munda mu\nKyokka ekisulo ekyasoose okuggya\nku Lwokutaano ekya Corby,\nkirowoozebwa nti omuliro gwavudde\nku waya z'amasannyalaze.\nDayirekita w'ekitongole ekikessi\nekya ISO, Col. Frank Kaka Bagyenda\nkw'abantu babiri. Yagambye nti\nabaakwatiddwa ye Jonathan Mayanja\neyakwatiddwa e Kawempe\nne Abudul Lukwago gwe baggye e\nLukwago ne Mayanja, kigambibwa\nnti bazzi ba misango abasibiddwa\nenfunda ez'enjawulo ku\nbyekuusa ku bubbi.\nKigambibwa nti oluvannyuma\nlw'omuliro, DISO w'e Kasangati\nyasindise bambega mu Gayaza\nera ne bafuna amawulire okuva\nku bayizi nti waliwo omusajja\neyalabiddwa ng'ava mu kisulo\nKigambibwa nti bambega\nbaayogedde n'abatuuze ababeera\nokumpi n'essomero ne babategeeza\nnga bwe baliko abasajja babiri\nbe baalabye ne babeekengera\nkubanga babadde tebamanyiddwa\nbaatandikidde wano okulondoola\nabasajja abo ne babakwata.\nKyategeezeddwa nti ebyakazuulwa\nbiraga nga bombi, Mayanja ne\nLukwago baabadde mu bitundu\nby'e Gayaza mu kiseera omuliro\nwe gwayokedde ebisulo.\nKaka yagambye nti baabadde\ntebannabaggyako siteetimenti kyokka\nmu bye bagenda okubuuzibwa\nkwe kunnyonnyola kye baabadde\nbanonye e Gayaza ne lwaki baayingidde\nnga tebayise mu wankaaki.\nKaka yagambye nti, bali mu\nkunoonyereza okuzuula akakwate\nMayanja, Lukwago ne bannaabwe\nabalala ke balina ku muliro guno.\nbitadde amaanyi mu kubuuliriza\nku muliro ogwayokezza e Gayaza.\nKu ssomero wassiddwawo ebimotoka\nbibiri ebizikiriza omuliro\ngattako ebitongole bya poliisi\nebirala okuli poliisi ekkakkanya\nobujagalalo, poliisi y'ebidduka,\nekitongole kya poliisi ekikuh−\nhaanya n'okwekebejja ebizibiti,\nbambega ba poliisi, ekitongole\nekirwanyisa obutujju, miritale\npoliisi, ISO ne CMI.\nOmuduumizi wa poliisi y'e\nKasangati etwala Gayaza, Edison\nMuhangi yagambye nti, okusooka\nbaabadde bateebereza nti masannyalaze\nge gaavuddeko obuzibu\nkyokka oluvannyuma baasazeewo\nbatunule ku bintu ebirala\nebigambibwa nti byandiba nga\nkwe kwavudde omuliro.Bambega\nbaagambye nti bakaluubiriziddwa\nokunoonyereza kubanga essomero\nlya Gayaza teririna kkamera\nwadde ng'abaddukanya amasomero\nn'ebifo omubeera abantu\nabangi baludde nga babakubiriza\nGayaza High litudde ku bugazi\nbw'ettaka eriwerako yiika 107 kyokka\nettaka teririiko kikomera.\nAbatuuze n'abantu abalala bakozesa\nobukubo obuyita mu ttaka\nly'essomero nga bwe baagala.\nAbakuumi b'esomero baategeezezza\nBukedde nti nabo bakaluubirirwa\nessomero eddene nga teririiko\nlukomera era emirundi mingi\nbakutte abantu abasaalimbira ku\nssomero, wadde nga bazuulwa nga\ntebalina kigenderwa kya kutuusa\nbulabe ku bayizi oba okwonoona\nMuhangi yagambye nti nabo\nnga poliisi baafunye okukaluubirizibwa\nkwabwe n'agamba nti, baabadde\nn'essuubi nti kkamera z'essomero\nkwe bagenda okutandikira mu\nMuhangi yagambye nti baludde\nnga bafuna okwemulugunya\nokuva mu bakulu abatwala essomero\nly'e Gayaza nga tebaagala\nkubawa baserikale basajja wabula\nabakazi okuva essomero bwe liri\nery'abawala. N'agamba nti kati\nabakuumi baabakyusizza ne batwalayo\nDaniel Mukasa Ddamulira ssentebe\nokuzzaawo ekisulo kya Corby\nyagambye nti eggulo baatuuzizza\nolukiiko ku ssomero okutandika\nemirimu.Baalonze obukiiko busatu\nokuli akagenda okunoonya ssente,\nakagenda okukola ku nsonga\nz'ebyamawulire n'akagenda okukola\nkakulirwa Robina Kizito akulira\nessomero ate abalala abakaliko ye\nJackie Asiimwe, Maurice Mugisha\nne Susan Nsibirwa.\nAkakiiko akanoonya ssente\nkakulirwa Robert Wagwa Nsibirwa\now'e Mmengo, Elizabeth Ntege,\nssentebe w'olukiiko lw'essomero\nolufuzi Sarah Barbara Mayanja,\nssentebe w'olukiiko lw'abazadde\nn'abasomesa Dr. Rose Kaggwa\nlw'abazadde n'abasomesa Peter\nAkakiiko k'ekikugu kakulirwa\nYing. Mugisha ne katuulako Ying.\nDr. Florence Lubwama, Dr. Najib\nLukoya ne Ying. Philis Kwesiga.\nDdamulira yagambye nti bajja\nkutuula buli luvannyuma lwa\nnnaku 10 okulaba bye bakoze\nn'okuteesa ku kiddako.\nGuweze omwaka bukya batujju basuula bbomu ku Westgate ezatta abantu 61\nKenya ewera kwesasuliza ku al-Shabaab abasse abajaasi baayo 70


Bukedde Online - Abaakadodi bakubye abaserikale 4 e Manafa\nEyali ssentebe w'omu Kisenyi yalagidde bakube nnyimba za Bazaire...\nAbaakadodi bakubye abaserikale 4 e Manafa\nAtabuse ne mukazi we n'atta bbebi n'omusumeeni\nEbizuuse ku wa People Power eyafudde\nABANTU ababadde bazina akadodi bataayizza abaserikale ba Poliisi bana ne babakuba ne baweebwa ebitanda.\nOC Wakasero mu ddwaaliro. Ku ddyo be banne abalala abaakubiddwa.\nKyaddiridde abaserikale bano abaabadde n'emmundu bbiri n'obukebe bwa ttiyaggaasi okusanga ekibinja ky'abantu nga bazina akadodi e Bugisu ne babalagira okukikomya era beewe n'amabanga okwewala okwesiiga obulwadde bwa Corona kyokka ne bagaana.\nEkyaddiridde, abaserikale baatandise okukuba tiyaggaasi ne basaasana kyokka bwe yabaweddeko abaabadde bazina akadodi ne beekolamu omulimu ne basalako abaserikale bano ne babaggyako emmundu ne batandika okubakuba emiggo n'okubafumita okutuusa lwe babamazeemu amaanyi oluvannyuma ne badduka.\nAbaakubiddwa baserikale okuva ku poliisi y'e Kaato mu disitulikiti y'e Manafa. Abatuuze bano baabadde bavudde mu byalo okuli Kaato, Namakhele, Bumukhama ne Bunabutsale.\nAbaakubiddwa kuliko OC wa poliisi y'e Kaato, eyabadde akuliddemu poliisi ASP Wakasero David, Sgt. Okiriya Ochom, Cpl. Kasakya ne David Bameka abaatwaliddwa mu ddwaaliro e Bududa gye baabaggye oluvannyuma ne batwalibwa mu ddwaaliro eddene e Mbale. Mu kulwanagana kuno, Bernard Shimanya ne Werikhe Rogers abaalumiziddwa.\nRDC w'e Manafa, Ahamada Washaki yagambye olw'embeera eyabaddewo tewali mutuuze yakwatiddwa.\nLouis Garcia alaze enteekateeka z'okuggulawo acadamy mu uganda\nGarcia akyaddeko mu uganda abalina ekitone ky'omupiira\nEyali ssita wa Barcelona yeeyamye okutumbula ebitone mu Uganda\nNja kumalawo ekibbattaka mu...\nMAJ. Gen. Mugisha Muntu owa Alliance for National Transformation (ANT) asuubizza okumalawo ekizibu ky'ekibba ttaka...


Bukedde Online - Afande Kerekere bamulonze ekkubo\nAfande Kerekere bamulonze ekkubo\nEkyuma nkireese abaloga muloge\nKomanda Omara yafuuka nsomba byuma?\n‘‘GGWE Chali, Afande Kerekere ng’aliko embooko y’omukazi! Waa... ekyo ekyana kirabika kimulonze kkubo. Alina mukyala we gw’abeera naye nga bw’omanyi eby’abasajja ako nako kayinza okuba ‘akantu ke’’. Ebyo bye bimu ku bigambo ebyawuliddwa ng’abavubuka boogera.\nOmanyi ggaayi ono kazannyirizi mu kibiina kya Extra Touch era olwayingidde bbaala emu Jinja Road n’akwatagana n’ekyana kino era kumpi ekiro kyonna baakimazeeko nga beeraga amapenzi ng’eno bwe beekutte gy’obeera nti bafumbo. Oba maama w’abaana yabadde amulese wa?\nCranes erumye Madagascar e Namboole\nMicho ayogeza maanyi ku gwa Guinea: 'Tukimye buwanguzi'\nSsebo kolagana bulungi n'ab...\nABADDE omumyuka wa RDC mu Disitulikiti y'e Kalungu Hajjati Sarah Nannyanzi awaddeyo woofiisi eri Abel Bakunda amuddidde...\nAbadde avuganya ku bwa Kana...\nJOE Lumu ayesimbyewo ku bwa kansala ajja kulwawo ng'alojja akalulu olw'ekibinja ky'abavubuka ekyamukakanyeko...


Bukedde Online - Ebikonde sibyevuma - Lubega\nOMUGGUNZI w'ehhuumi, Joey Vegas Lubega annyuse ebikonde oluvannyuma lw'emyaka 23 bukya alinnya kigere kye ekisooka mu miguwa.\nLubega, yasooka kukola gwa bukinjaagi mu lufula y'oku Kaleerwe, okutuusa Sam Rukundo eyaliko omutendesi wa ttiimu y'eggwanga ‘The Bombers', lwe yamuleeta mu bikonde.\nYategeezezza nti kye kiseera alekere bamusaayimuto omukisa, yeemalire ku gw'obutendesi n'okusaggula ebitone ebinaayamba okutwala omuzannyo guno mu maaso.\nYabadde ategese olulwana olusiibula abawagizi be mu Uganda kyokka terwasobose olw'ekirwadde kya ssennyiga omukambwe aleetebwa akawuka ka coronavirus, eyaviirako emizannyo gyonna mu ggwanga okuyimirizibwa.\nMu lulwana lwe yasembye okuzannyira wano mu August wa 2018, yawumiza Omutanzania Karama Nyirawila n'asitukira mu musipi gwa Universal Boxing Organisation mu buzito bwa ‘Cruiser'.\nY'omu ku bazannyi Uganda beesinze okwenyumirizaamu okuva mu myaka gy'e 90, nga wabinnyukidde ng'azannye ennwaana 42, kw'awangudde 21, okulemagana 3 n'okukubwa 18. Ku nnwaana zaawangudde, 14 zibadde za 'tonziriranga'.\nYe muggunzi w'ehhuumi akyasembyeyo okutuuka ku fayinolo y'emizannyo gya Commonwealth egyalimu kibuga Manchester mu Bungereza mu 2002, n'awangula omudaali gwa feeza. Yawangulako omusipi gwa WBC International Council mu buzito bwa 'Light heavy' gwe yeddizza emirundi esatu.\nLubega w'annyukidde ng'akyalindiridde ennyumba Pulezidenti Museveni gye yamusuubiza nga yaakawangula omudaali gwa Commonwealth.\nAgamba nti Pulezidenti bwe yakyaza abazannyi bonna abaali bagenda mu mizannyo gino ku kijjulo mu maka g'e Ntebe, yasuubiza buli anaaleeta omudaali ennyumba, era kye kimu ku byamwongera amaanyi n'atuuka ku fayinolo kwe yawangulira omudaali gwa feeza.\n" Bwe twakomawo, eyali Minisita w'emizannyo, Henry Oryem Okello yampa ttawulo ng'ekirabo ekinneebazaa, ekyammalamu amaanyi ne nva ku bikonde by'abakyakayiga ne nneemalira ku byensimbi," Lubega bwe yagambye, n'agattako nti ekya Pulezidenti okuvaayo n'alagira bannabyamizannyo abazze bateeka eggwanga ku maapu basiimibwe, kyamuwadde essuubi nti ensonga ye ejja kukolwako.\nYazaalibwa mu 1982 eri Edward Yiga ne Escakensi Nakku. lMufumbo ne Allen Kaggwa Nakiberu, nga balina abaana bana; Vanessa Nakanwagi, Annatia Nabukenya, Arnold Kasamba ne Aaron Ssemakalu.\nP7 yagituulira ku Nabagereka P/S gye yava okwegatta ku Dynamic SS Ssonde eryali e Kabuusu,\nYasomerako ku Old Kampala SS kyokka teyasukka S3 olw'ebbula ly'ensimbi.\nEbikonde yabiyingira mu 1997, ate mu 2004 n'atandika okuzanya ebyensimbi.\nBYE NFUNYE MU BIKONDE\nLubega ebikonde abinnyuse ng'alina kyalagawo era agamba alina wagenda okutandiikira. "Nnina ffaamu kwe nnundira ente n'ebisolo ebirala e Ssanga - Matuga, ne poloti z'ettaka bbiri e Gayaza ne Kagoma, ssaako ebbaala, ate sikyapangisa. Bino byonna ntuuyo za bikonde," Lubega bw'annyonnyola.\nOMUGGUNZI w'ehhuumi, Joey\nVegas Lubega annyuse ebikonde\noluvannyuma lw'emyaka 23 bukya\nalinnya kigere kye ekisooka mu\nLubega, yasooka kukola gwa\nbukinjaagi mu lufula y'oku\nKaleerwe, okutuusa Sam Rukundo\neyaliko omutendesi wa ttiimu\ny'eggwanga ‘The Bombers', lwe\nyamuleeta mu bikonde.\nYategeezezza nti kye kiseera\nalekere bamusaayimuto omukisa,\nyeemalire ku gw'obutendesi\nn'okusaggula ebitone ebinaayamba\nokutwala omuzannyo guno\nYabadde ategese olulwana\nolusiibula abawagizi be mu\nUganda kyokka terwasobose\nolw'ekirwadde kya ssennyiga\nomukambwe aleetebwa akawuka\nka coronavirus, eyaviirako emizannyo\ngyonna mu ggwanga\nMu lulwana lwe yasembye\nokuzannyira wano mu\nAugust wa 2018, yawumiza\nNyirawila n'asitukira mu\nmusipi gwa Universal\nBoxing Organisation mu\nbuzito bwa ‘Cruiser'.\nY'omu ku bazannyi\nUganda beesinze okwenyumirizaamu\nmyaka gy'e 90, nga wabinnyukidde\nng'azannye ennwaana 42,\nkw'awangudde 21, okulemagana\n3 n'okukubwa 18. Ku nnwaana\nzaawangudde, 14 zibadde za\nYe muggunzi w'ehhuumi akyasembyeyo\nokutuuka ku fayinolo\ny'emizannyo gya Commonwealth\negyalimu kibuga Manchester mu\nBungereza mu 2002, n'awangula\nomudaali gwa feeza.\nYawangulako omusipi gwa WBC\nInternational Council mu buzito\nbwa 'Light heavy' gwe yeddizza\nmu mizannyo gino\nku kijjulo mu maka g'e Ntebe,\nyasuubiza buli anaaleeta omudaali\nennyumba, era kye kimu\nku byamwongera amaanyi\nn'atuuka ku fayinolo kwe\nyawangulira omudaali gwa\n" Bwe twakomawo, eyali\nekyammalamu amaanyi ne\nnva ku bikonde by'abakyakayiga\nne nneemalira ku byensimbi,"\nLubega bwe yagambye, n'agattako\nnti ekya Pulezidenti okuvaayo\nabazze bateeka eggwanga ku\nmaapu basiimibwe, kyamuwadde\nessuubi nti ensonga\nye ejja kukolwako.\nKabaka asiimye abaategese emisinde gy'amazaalibwa ge


Bukedde Online - Bapuliida ba NRM batuuyanidde mu kkooti ku musango gw''ababaka bakyewaggula\nMinisita agumizza Bannayuganda ku byemmwaanyi\nBANNAMATEEKA b''ekibiina kya NRM batuuyanidde mu kkooti abalamuzi ba kkooti y''oku ntiko bwe babasabye okuwaayo etteeka eriwa ssaabawolereza wa Gavumenti obuyinza obuwandiikira Sipiika Rebecca Kadaga okugoba ababaka bakyewaggula mu Palamenti nga batunula mpwangali!\nBANNAMATEEKA b'ekibiina kya NRM batuuyanidde mu kkooti abalamuzi ba kkooti y'oku ntiko bwe babasabye okuwaayo etteeka eriwa ssaabawolereza wa Gavumenti obuyinza obuwandiikira Sipiika Rebecca Kadaga okugoba ababaka bakyewaggula mu Palamenti nga batunula mpwangali!\nKino kyaddiridde abalamuzi 7 nga bakulembeddwamu Bart Katureebe okubabuuza ebibuuzo eby'omuddiringana n'ekigendererwa okumanya oba ssaabawolereza wa Gavumenti, Peter Nyombi yagenda mu kkooti enkulu ng'amateeka bwe galagira okusobola okufuna obuyinza bw'okuggya ababaka bakyewaggula mu Palamenti.\nMunnamateeka wa NRM Joseph Matsiko yasoose kutegeeza kkooti nti ssabawoleereza wa Gavumenti yalina obuyinza bwonna okulagira Sipiika okugoba ababaka bano mu Palamenti oluvannyuma lwa kkooti etaputa ssemateeka okusalawo kyokka bwe baamubuuzizza okuwaayo etteeka ebintu ne bimusobera era omulamuzi Bart Katureebe n'alagira ababaka basigale mu Palamenti okutuusa nga bamaze okwetegereza okujulira kwabwe.\nBino ababaka bakyewaggula bwe babadde basaba kkooti y'oku ntiKko eKkirize okuwulira okujulira kwabwe bwe baategeezezza nti balina ensonga ez'amaanyi omuli kyekubira abalamuzi 2; Steven Kvuma ne Agustine Nshimye gwe bayolesa okuviira ddala mu ntandiikwa y'omusango gwabwe.\nBano era basaba kkooti y'oku ntikko esazeemu ekiragiro ekyayisibwa kkooti ya ssemateeka okubagaana obutaddamu kusaalimbira mu Palamenti okutuusa nga bamaze okuzuula ekituufu oba Sipiika yali musobya bwe yagaana okubafuumuula mu Palamenti oluvannyuma lw'ekibiina kya NRM okubagoba nga kibalanga okusiwuuka empisa.\nMunnamateeka w'ababaka bano, Peter Walubiri, yagambye nti omusango gwalimu okumenya amateeka kubanga abalamuzi beesigama ku bujulizi bwa Pulezidenti Museveni kyokka nga mu mateeka Pulezidenti tateekwa kwenyigira mu bintu byakikula kino.\nKinajjukirwa nti kkooti etaputa ssemateeka ng'ekulembeddwamu omulamuzi Steven Kavuma baalagira ababaka bano okuli Muhamed Nsereko, Theodore Sekikubo, Barnabus Tinkasimire ne Willfred Niwagaba obutaddamu kusaalimbira yadde okwenyigira mu mirimu gya Palamenti okutuusa nga bamaze okwekenneenya ensala ya Sipiika oba nga ddala yali mu mateeka.\nNnina kwegatta emirundi emeka?\nKCC ne Villa balwanira 'Independence Cup'\nVipers SC eri mu kattu: Etuuse okumalako sizoni ng'eyanjala ngalo!


Enkozesa – ababaka\nWakitimba ono abamutambuza bamutaddewo olw’okwagala okuweereza abantu abamukozesa. Tukusaba asomeko mu mateeka agakolebbwa okusobozesa wakitimba ono okutambula obulungi. Okukozesa wakitimba ono kibeera kitegeeza nti okkiriziganyizza awatali kakwakkulizo konna na mateeka g’okumukozesa agali wammanga. Bwobeera olinamu wadde etteeka limu lyotokkiriziganya nalyo, tukwegayiridde tokozesa wakitimba ono.\nObuwangwa ne nnono ya Buganda by’ebifufuga wakitimba ono, tokkirizibwa kubivvoola. Ennimi ezikozesebwa ku wakitimba Luganda na Lungereza. Tokozesa nnimi ndala kubanga zizibuwaza omulimu gwa batambuza wakitimba.\nObwakabaka nga empagi ya Buganda ne Kabaka nga omukulembeze ku Nnamulondo ye ntabiro y’ Abaganda ne Buganda yonna. Tokiirizibwa kubivvoola.\nOkwewandiisa ku bifo ebye njawulo ku wakitimba kwetaagisa, okusobola okwetaba mu kubikozesa. Kino kikolebwa olw’okusobozesa enkozesa ey’obuvunaanyizibwa era n’ekitiibwa. Ebikwata ku bakozesa (amannya , endagiriro, n’ebirala) bikuumibwa nga byama, n’ekisumuluzo ekikuyingiza kikwekebwa, n’ebikwata ku muntu byonna tebiweebwa bantu balala. Enkola yaffe ya buli muntu kwewandiisa omulundi gumu ate nga yekka yakolera mu linnya lyeyewandiisizzaamu.\nWakitimba ono wa kukubaganya birowozo. Ojja kusangako ebintu ebimu nga obwa nnannyini bwabyo bwa AbabaKa, ate ebimu nga abantu balala ababirinako obwa nnanyini, naye nga waliwo n’ebyaweebwayo nga bya lukale. Ebintu ebisangibwa ku wakitimba nga bya AbabaKa kikkirizibwa okubikozesa, kasita enkozesa ettukiriza akakwakurizo k’kubeera nti kyebigenda okukola kigasa Obwakabaka bwa Buganda. Kiyamba omuntu nabuuza okukakasa obwa nnayini bwekyo kyeyandiyagadde okukozesa.\nOkuwandiika ebitakwatagana, ebiteetaagisa, ebityoboola, ebivvoola (spamming), wamu n’okuddingana ennyo ebintu bye bimu na byebimu (flooding) – byombi ebyo tebikkirizibwa. Okuwanika ebiwuka, ebisiringanyi, n’ebibalaasi bye Tulojani (viruses, worms and Trojan horses) oba ebika ebirala ebye ntegeka ezoonoona komputa tekikkirizibwa. Okwo nga kwotadde n’ebikolwa ebirala byonna eby’obulabe eri enkola yawakitimba entuufu.\nEbintu byonna ebiwandiike oba ebye ngeri endala yonna, ebirumya abalala, ebivvoola, ebijama, eby’obuseegu, eby’obuwemu, ebisosola mu bantu oba mu mawanga olwe bigendererwa ebibi, tebikirizibwa. Tokkirizibwa kuleeta bujegere obwe kika kyonna nga bugatta ku wakitimba ono ku ndala ezirina ebifaananyi oba ebintu ebirala ebikommola amagambo oba eby’obuseegu.\nOkulanga okwekika kyonna eky’obusuubuzi oba okw’ebyamaguzi ebye ngeri yonna, ebivuganya akatale tebikkirizibwa okujjako nga ofunye olukusa okuva mu batambuza Wakitimba. Nga ojjeeko emikolo egya Buganda gyokka – egisobola okubeera nga gikwatibwa wonna munsi yonna, nga ojjeko egyo, okulanga emikolo emirala gyonna tekikkirizibwa, okujjako nga ofunye olukusa okuva mu batambuza AbabaKa.\nEbiwandiika ne byonna ebiwanikibwa ku Wakitimba ono buvunanyizibwa bwoyo abiwandiise oba abiwanise, tekitegeeza nti mu buli ngeri biraga ndowoza ya batambuza ba AbabaKa. Naye wadde ekyo kiri bwekityo, wakitimba asobola okubikozesa awatali kusaba kulala. Wakitimba talungamizibwa ssaawa 24 mu nnaku zonna 7.\nAbatambuza Wakitimba wa AbabaKa tebalina kunenyezebwa kwonna mu buterevu oba okuyita mu bukwakkulizo, olwebiyinza okwonoonebwa, okuva mu buweereza ku Wakitimba ono. Okukozesa Wakitimba obeera okkirizza obutabasalira musango gwonna olwe biwandiiko ebiyinza okubulankana, oba okuwummuza mu buweereza oba okubusalirako ddala.\nAbatambuza Wakitikba wa AbabaKa ba ddembe okukyusa amateeka gano awatali kulangirira kwonna, kisaanidde omuntu okuddamu okugakeberako oluusi n’oluusi okusobola okulaba nga gakyamugenderako.\nEnnoono ya Buganda yefuga olukiiko luno. Eri oyo yenna atagimanyi oba atajjukira ebimu ku bigirimu, etteeka lye kikulisitaayo erigamba nti Yisa munno nga bweyandiyagadde nawe bakuyise” liwereza bulungi.


Bukedde Online - Engeri abagagga gye bakolagana n'ababbi\nAb'ewa Kisekka bazzeemu okuloza ku bukambwe bwa ttiyaggaasi omupya...\nLaba bapulezidenti abazze bakulembera Guinea\nBamukutte mu bubbi ne yeekaza, maama ampa buli kimu siraba lwaki...\nPoliisi ekutte Sipapa\nEngeri abagagga gye bakolagana n'ababbi\nAbabba n'okuttira mu kabinja ka Mulo bonna babasibidde Katwe\nBakutte 6 e Gomba ku gw'okutta aba bodaboda\nAdded 24th July 2019\nABAGAGGA be balumiriza okwenyigira mu bubbi bwa bodaboda, bakozesa emmotoka ezibeera zirawuna ebitundu abavubuka be bakolagana nabo mwe babeera bagenda okubbira.\nEbizuuliddwa oluvannyuma lw'okukwatibwa kwa Mulo ne Mugisha byasonze ku bagagga abeenyigira mu bubbi bwa bodaboda n'engeri gye bakolagana n'ebibinja by'abatta aba bodaboda ne babulawo ne pikipiki ne baziguza abagagga ku ssente entono ennyo.\nAbagagga be banoonyerezaako kuliko; ow'e Katwe okumpi ne Muganzirwazza mu Wansanso Zooni, ow'e Nyanama n'omulala abeera e Mutundwe.\nMulo bwe baamukutte yagambye nti ku pikipiki ya Derrick Mulindwa gwe batta nga kkamera zibakwata, omugagga yabawa emitwalo 20 gyokka, olwo n'abasuubiza okubawa emitwalo 60 ezaali zisigaddeyo wabula baatuuse kubakwata nga tannazibawa!\nEMMOTOKA ABAGAGGA ZE BAKOZESA\nOkunoonyereza okugenda mu maaso kwalaze bambega nti emmotoka basinga kukozesa kika kya Noah nti era zino zibeeramu abakozi b'abagagga (bakanyama) era ogwabwe gubeera gwa kutaasa mbeera singa ababbi ba pikipiki babeera bazingiziddwa.\nMu mmotoka zino era olumu batambulizaamu ne pikipiki enzibe naddala mu mbeera ng'ebibinja bya bodaboda biwondedde ababbi. Mu mbeera bw'etyo, emmotoka ebeera erinze era ababbi olugituukako nga baggula bbuutu nga basonsekayo bodaboda, ng'olwo beesogga emmotoka nga babulawo.\nAba bodaboda ababeera babawondera ne bwe batuuka ku mmotoka eyo bayitako mpite ne beeyongerayo, kubanga bbo babeera bagoba babbi abali ku pikipiki ssi mmotoka!\nNg'oggyeeko eky'emmotoka ezo okuyambako mu kutambuza pikipiki enzibe, wabula olumu zivaamu abasajja abakanyama abatera okwefuula nti bakolagana n'abebyokwerinda, olwo ne bataasa ababbi ababeera bakwatiddwa era banguwa mangu okukwatagana ne poliisi n'etwala omusibe oyo kubanga baba bakimanyi nti bajja kukolagana ne mukama waabwe (omugagga) baggyeyo omubbi mu kkomera addemu abakolere ‘misoni' z'okubba pikipiki.\nAba bodaboda naddala e Katwe baludde nga beemulugunya nti abagagga abo balina boofiisa ba poliisi be bakolagana nabo nti era balinga abaateeka boofiisa abo ku musaala ogwa buli mwezi nga gusingira wala ogwo gavumenti gw'esasula aba poliisi abo. Kino kiyamba abantu baabwe okuyimbulwa amangu ddala nga baakakwatibwa.\nAbabbi nabo babawa ssente ezibabeezaawo, olwo ne babalagana nga bamaze okubba pikipiki. Abakulembeze ba zooni ezimu mwe bateeka amaduuka mwe batundira sipeeya wa pikipiki enzibe nabo babawa ku ssente, okubasirisa baleme kusiikuula nfuufu.\nAbagagga bafuba obutakolagana butereevu na babbi era abavubuka abakola ng'abayambi g'abagagga be balinga abayunga ababbi ku bagagga era n'ensimbi eziweebwa ababbi, abayambi abo be bazituusaayo.\nAubameyang atidde okusanga Chelsea ku fayinolo\nOwa laavu ejjira ku kkiisi Coronavirus atuuse okukulemesa!\nFUFA ekaliza abazannyi ba Vipers lwa kwebulankanya ku Cranes\nFUFA ebuliddwa ezitwala Cranes\nBobby ayogedde: 'Ekisaawe kye kyatukubizza'\nAb'ewa Kisekka bazzeemu oku...\nAmasasi ne ttiyaggaasi binyoose ewa Kisekka nga poliisi egumbulula abasuubuzi ababadde bakedde okwegugunga nga...\nLaba bapulezidenti abazze b...\nBamukutte mu bubbi ne yeeka...\n"Nnaliko omubbi ne mbuvaamu nga mu kiseera kino sirina mulimu wabula maama ampa buli kyetaago siraba lwaki nziba,...\nPatrick Onyango omwogezi wa poliisi mu Kampala n'emiriraano bwe yatuukiriddwa ku ssimu yakakasizza okukwatibwa...\nAbatuuze gwe balumiriza oku...\nKirumira yategeezezza nti abantu abakubira nsonga ng'omwana yamukubidde kutwala firimu ey'obuseegu ewuwe n'ekigendererwa...


Ebyafaayo bye n'obuyigirize[kyusa | edit source]\nYazaalibwa mu mwaka gwa 1961 mu ddisitwikiti y'e Rukungiri, nga ddisitwikiti eno esangibwa mu bitundu by'omu Bugwanjuba bwa Uganda. Kagina yasomera ku ssomero ery'ettutumu ate nga lya kisulo erimanyiddwa nga Gayaza High School, eriri ku musingi gwa bwassekyewa era nga lya bawala bokka. Alina ddiguli mu Bachelor of Science in psychology gye yafunira ku ssettendekero esinga obukulu mu Uganda ate ng'eri ku musingi gwa gavumenti ( Makerere University). Mu ngeri y'emu, alina ddiguli ey'okubiri ( Masters in Public Administration) gye yafunira mu University of Liverpool e Bungereza.\nKagina yatandika emirimu gye mu mwaka gwa 1985 ng'akola ng'omuyigisa omuyambi (teaching assistant) ku Ssettendekero Makerere (Makerere University). Oluvannyuma yafuna omulimu ku Woofiisi y'omukulembeze w'eggwanga. Mu mwaka gwa 1992, Kagina yeegatta ku kitongole kya URA ng'akola nga ofiisa akulira ebyemisolo mu kitongolekino, ng'eno yakolerayo okutuusa mu mwaka gwa 1998. Yalinnyisibwa eddaala mu mwaka gwa 2000 n'aweebwa ekifo ky’obumyuka w’omukulu avunaanyizibwaku kusolooza emisolo ku bintu ebiva ebweru w’eggwanga mu kitongole kya URA, n'akakkalabya emirimu gye okutuusa mu mwaka gwa 2001. Yaweebwa omulimu gwa commissioner general mu kitongole kya URA mu 2004. Atenderezebwa okuba yasobola okuyimusa ekitongole kino mu byenfuna. Mu mwezi Gwokubiri, mu mwaka gwa 2006, Kagina yaweebwa ekirabo (Corporate Leadership Award) okuva mu kibiina ekimanyiddwa nga, Destiny Consult, nga kimusiima okusitula omutindo n'enkola y'emirimu mu kitongole ekisolooza omusolo okuva lwe yakwasibwa obuvunaanyizibwa bw'okukulira ekitongole ekyo mu mwaka gwa 2004. Mu mwezi Ogwekkumi, mu mwaka gwa 2010, endagaano ye yazzibwa buggya, n'ayongebwa emyaka emirala esatu. Kigambibwa okuba nga yali awebwa omusaala oguwerera ddala ssiringi za Uganda, obukadde 28 (kyenkana ddoola z'America, US$11,250). Nga 27 Ogwokuna 2015, Mminisita wa Uganda eyali avunaanyizibwa ku byemirimu n'entambula mu kiseera ekyo, John Byabagambi, yamuwa ekifo ky'okukulira ekitongole kya UNRA, era nga yali waakutandika kukakkalabya mirimu gye mu kifo kye ekiggya okutandikira ddala ng'ennaku z'omwezi 1 Ogwokutaano, 2015.\nBino bigyidwa ku "https://lg.wikipedia.org/w/index.php?title=Allen_Kagina&oldid=25772"\nLuno olupapula lwasemba okukyusibwamu ku 16:08, 8 Gwakuna 2021.


Okulaba ensi ensi mu ngeri ey’ekristaayo kyeki?\nEndaba y’ensi etegeeza ngeri omuntu gyalaba ebintu byonna ebiri mu nsi nga ayina wasinzidde. N’olwekyo, endaba ey’ensi ey’ekristaayo etegeeza endaba ey’ensi ng’omuntu asinzidde bukristaayo. Endaba ey’ensi ey’omuntu “ky’ekifaananyi ekinene” ekigatta ebyo byonna byakkiriza ku nsi. Y’engeri gyategeeramu ebintu ebiliwo era ebituufu. Endaba ey’ensi gwemusingi omuntu kwayimilira buli lunaku ng’akola okusalawo era yamugaso nnyo.\nAmuyembe oguli ku meeza gusobola okulabibwa abantu bangi. Ayo asoma ku bimera aguteeka mu mutendera weguggwa mu bibala. Omukubi webifaananyi alaba kifaananyi kyakukuba. Atunda eduuka alaba kyatunzi era agugatta ku byalina okutuunda, Omwana alaba kyamisana era agulya. Engeri gyetulaba embeera yonna eva ku ngeri gyetulaba ensi mu bunene bwayo. Buli ndaba y’ansi oba yakristaayo oba nedda, etunuuliraku bintu nga bisatu wamanga.\n1.\tTwavaawa? (era lwaki tuli wano?)\n2.\tKikyamu kki ekyatuuka ku nsi?\n3.\tTusobola tutya okukitereeza?\nEndaba ey’ensi esinga okuyatikilira yesigama ku butonde, era eddamu ebibuuzo ebisatu wagulu mu ngeri bweti.\n1.\tTwava mu bikolwa ebitali bigereke eby’obutonde era tetulina nnyo mulamwa\n2.\tTetuwa butonde kitibwa nga bwekyetaagisa\n3.\tTusobola okukuuma enso okuyita mu kukuuma obutonde.\n4.\tTwava mu bikolwa ebitali bigereke eby’obutonde era tetulina nnyo mulamwa\n5.\tTetuwa butonde kitibwa nga bwekyetaagisa\n6.\tTusobola okukuuma enso okuyita mu kukuuma obutonde.\nEndabo ey’ensi eyo wagulu ereeta enzikiriza nnyingi nga engamba nti\n1.\t“tewali mpisa ntuufu zifuga nsi yonna wamu. Buli kiwayi kilina ezaakyo.”,\n2.\t“Omuntu olina eddembe era obuvunanyizibwa okukula mu ngeri yonna okusinziira ku kukusalawo kwe”(soma existentialism)\n3.\t“amakulu g’ekilowoozo gasangibwa mu bitukawo singa ekilowoozo ekyo kitekebwa mu nkola era ebintu ebitasobola kutekeebwa mu nkola bilina okuganiibwa.(Soma Pragmatism)\n4.\tEnzikiriza nti wasobola okubaawo embeera ng’ebintu byonna bitukkiridde. Ensomesa enno erabibwa nga tesoboka”\nEndaba y’omukristaayo , wabula eddamu ebibuuzo ebisatu ng’esinziira ku Bayibuli:\n1.\tTuli bitonde bya Katonda, era nga twatondebwa okufuuga ensi era n’okubeera awamu naye. (Oluberyeberye 1:27-28; 2:15). Twayonoona eri Katonda era netuletera ensi okuba n’ekikolimo (Oluberyerye 3:15, Lukka 19:10), era olunaku lumu aliza buggya ebutonde mu kifo kyebwalimu (Isaaya 65:17-25). Endaba ensi mu ngeri ey’ekristaayo etuletedde okukkiriza mu mpisa entuufu, ebyamagero, ekitiibwa ky’abantu, era n’esuubi ly’okulokolebwa.\nKikulu okujjukira nti endaba y’ensi ngazi. Ekwaa ku buli katundu ku bulamu bwaffe, okuva ku sente okutuuka ku mpisa, okuva ku byobufuzi okutuuka ku bintu ebisanyusa abantu. Obukristaayo obutuufu tekukoma ku biki ebilina okukolebwa ku Kanisa. Obukristaayo nga bwebusomesebwa mu Bayibuli nabwo ndaba ey’ensi eyetongodde. Bayibuli teyawula wakati wobulamu obwakatonda n’obwensi, obulamu bwekristaayo bwebulamu bwoka obuliyo. Yesu yagamba nti nze kubo namazima n’obulamu(Yokaana 14:6) era, mukukola ekyo nafuuka endaba yaffe ey’ensi.